MVP DEMANTUJE VLADU: Nijesu preduzimane aktivnosti za ukidanje sporazuma – Portal Luca\nMVP DEMANTUJE VLADU: Nijesu preduzimane aktivnosti za ukidanje sporazuma\nSjedinjene Američke Države snažno podržavaju priključivanje Crne Gore Evropskoj uniji. O bilo kojem bilateralnom sporazumu koji je u pitanju razgovaraćemo kao saveznici i prijatelji – saopšteno je Pobjedi iz Ambasade SAD\nMinistarstvo vanjskih poslova demantovalo je navode da Vlada planira da ukine sporazum sa Sjedinjenim Državama o imunitetu američkih vojnika, pojašnjavajući da takav sporazum ne postoji.\n– Kada je riječ o završnom mjerilu, odnosno bilateralnom sporazumu o imunitetu sa Sjedinjenim Državama, kojim se građanima SAD-a daju izuzeća iz nadležnosti Međunarodnog krivičnog suda i kako bi se uskladili sa smjernicama Evropske unije u vezi s ovim pitanjem, potrebno je nastaviti aktivnosti na osnovu obostrano prihvatljivog modela, kako bi se pronašle najprikladnije administrativne procedure za ukidanje sporazuma sa SAD-om. Cilj ove koordinacije će biti rješenje koje je prihvatljivo za sve strane i koje će doprinijeti uspješnom zatvaranju definisanog mjerila – navedeno je u dokumentu.\n– U Informaciji o stanju pristupnih pregovora sa EU, usvojenoj na sjednici Vlade, nijednom riječju se ne spominje „sporazum sa SAD-om o imunitetu američkih vojnika“, koji pod tim nazivom i ne postoji. Jedini sporazum koji se spominje je bilateralni sporazum kojim se građanima SAD-a daju izuzeća iz nadležnosti Međunarodnog krivičnog suda, budući da je ovo pitanje povezano s ispunjavanjem obaveza u okviru poglavlja 31 u pregovorima sa EU. Ni u odnosu na ovaj sporazum nove aktivnosti nijesu preduzimane i samim tim se identičan odjeljak na ovu temu nalazi i u prethodnim informacijama o stanju pristupnih pregovora sa EU – saopšteno je iz MVP za TVCG.\n– Netačna je informacija i da su u vezi s pitanjem bilateralnog SOFA sporazuma preduzimane bilo kakve aktivnosti, a pogotovo je netačno da Vlada Crne Gore ukida SOFA sporazum. Svi potezi koje Vlada preduzima u vezi s pregovorima sa EU i saradnjom sa SAD-om isključivo su u pravcu unapređivanja odnosa na svim poljima – ističe se u saopštenju MVP.\n– Sjedinjene Američke Države snažno podržavaju priključivanje Crne Gore Evropskoj uniji. O bilo kojem bilateralnom sporazumu koji je u pitanju razgovaraćemo kao saveznici i prijatelji – saopšteno je Pobjedi iz Ambasade SAD.\nStano: Uskladiti sporazum sa evropskim načelima\nPortparol EU za vanjske poslove i bezbjednosnu politiku Peter Stano rekao je da Crna Gora treba da s Evropskom unijom uskladi stanovište o svom bilateralnom sporazumu o imunitetu koji je potpisala sa SAD-om, a koji je oprečan sa evropskim načelima.\n– To je uslov za privremeno zatvaranje pregovaračkog poglavlja 31 koje se odnosi na vanjsku, bezbjednosnu i odbrambenu politiku – rekao je Stano za Radio Slobodna Evropa.


Mihajlovićeva i Žiofre: Srbija i EU partneri u obezbedjivanju energetske stabilnosti u regionu - Radio Sto Plus\nMihajlovićeva i Žiofre: Srbija i EU partneri u obezbedjivanju energetske stabilnosti u regionu\nMinistarka rudarstva i energetike Srbije Zorana Mihajlović razgovarala je danas sa šefom Delegacije EU u Srbiji Emanuelom Žiofreom o energetskoj bezbednosti Srbije i regiona, gasnoj diversifikaciji, projektima u oblasti unapredjenja energetske efikasnosti, korišćenja OIE, izgradnji novih energetskih kapaciteta, kao i o borbi protiv nasilja...\nDodala je da Srbija želi da se poveže i sa drugim državama u regionu, što će povećati bezbednost ne samo Srbije, već i celog regiona u gasnom sektoru.\nPlan je, kako je rekla i izgradnja novog podzemnog skladišta gasa u Itebeju, a prioritet je i izgradnja novih elektroenergetskih kapaciteta, pre svega reverzibilnih hidroelektrana „Đerdap 3“ i „Bistrica“.\nNa sastanku je bilo reči o u projektima koje ministarstvo sprovodi sa ciljem unapredjenja energetske efikasnosti i podršci EU, kao i o strateškim dokumentima, čija je izrada u toku.\n„Napravili smo osnovu, donošenjem novog zakonodavnog okvira za nove investicije i prvi korak u procesu energetske tranzicije. Nacionalni integrisani klimatski plan i strategija razvoja energetike biće na širokoj javnoj raspravi“, rekla je ona.\nDodala je da treba da se razgovara o svim izvorima energije, a da je poseban deo strateških dokumenata vodonik.\nSrbiji su, prema njenim rečima, potrebni novi kapaciteti koji koriste OIE, zbog promene „energetskog miksa“.\nŽiofre je rekao da je Srbija za EU strateški važan partner i da će nastaviti da podržava projekte čiji je cilj sigurnost snabdevanja, diversifikacija izvora energije, liberalizacija tržišta i poboljšanje energetske efikasnosti.\nOn je ponovio da EU pruža podršku Srbiji za velike infrastrukturne projekte u vidu bespovratnih sredstava i povoljnih kredita.\n„Nastavljamo da podržavamo projekte koji će unaprediti sigurnost snabdevanja, diversifikaciju izvora energije i poboljšanje energetske efikasnosti, a čiji je krajnji cilj smanjenje zagdjenja i ublažavanje klimatskih promena“, rekao je Žiofre.\nNaglasio je da je važna gasna interkonekcija Srbija – Bugarska jer je „invazija Rusije na Ukrajinu jasno pokazala opasnosti zavisnosti od ruskog gasa“.\nNa sastanku je razgovarano i o saradnji u borbi protiv nasilja nad ženama i devojčicama, unapredjenju položaja žena u Srbiji, zajedničkim projektima i planovima u oblasti rodne ravnopravnosti.


Kitarović se protivi odluci Ustavnog suda da se ćirilica vrati u Vukovar - Naši u svetu\nObjavljeno 18/07/19 u 17:30\nZAGREB – Hrvatska predsednica Kolinda Grabar Kitarović se takođe usprotivala odluci Ustavnog suda u vraćanju ćirilice u Vukovar, a nakon razgovora sa gradonačelnikom Ivanom Penavom je izjavila da njegov stav u odnosu na sudsku odluku nije nepoštovanje, već poziv koji ona podržava.\nIz Kabineta Grabar Kitarović su nakon sastanka saopštili da predsednica smatra izuzetno važnim pružanje podrške gradonačelniku Penavi i Vukovarčanima ””koji već više od četvrt veka trpe nepravdu nastalu neobjašnjivo sporim i neefikasnim delovanjem institucija””.\n“Predsjednica odluku Ustavnog suda ne može da komentariše, ali ističe da Ustavni zakon o pravima nacionalnih manjina kaže da se njihova prava moraju tumačiti i primenjivati na način da se poštuju i manjine i hrvatski narod te razvija solidarnost i dijalog među njima”, navodi se u saopštenju, koje su preneli hrvatski mediji.\n””Neshvatljivo je da do danas niko nije odgovarao za masakr u Borovu Selu, da niko nije rešio pitanje 30.000 logoraša, nestalih… Kako ćemo to opravdati s ustavnog ali i moralnog aspekta?””, zapitala je predsednica i istakla da “Penavin stav prema odluci suda nije nepoštovanje, nego poziv koji lično podržava”.\n„Ne želim razdvajanja ili sukobe među Hrvatima i Srbima, nego pozivam na strpljenje i obzir koji podrazumeva prihvatanje činjenice da Vukovar leči svoje rane. Smatram da je obaveza državnih institucija da što pre ulože dodatni napor i pronađu najbolja rešenja koja neće izazivati napetosti i nepoverenje među ljudima, nego upravo suprotno“, kazala je predsednica Grabar-Kitarović.\nAlaksandar VukovarĆirilicaKolinda Grabar KitarovićSrbi


Indonežanska policija saopštila je da je uhapsila dve osobe osumnjičene da su deo grupe koja se bavi krijumčarenjem životinja i od njih oduzela mladunče lava, leoparda i 58 kornjača.\nJedan od osumnjičenih, koji je identifikovan kao Jatno, uhapšen je u subotu u provinciju Riau, a nakon što je preuzeo sumnjive pakete iz glisera, a kasnije se utvrdilo da su u njima bili mladunci lava, leoparda i kornjača, prenosi AP.\nHapšenje Jatna dovelo je i do hapšenja drugog osumnjičenog koji je trebalo da proda prokrijumčarene životinje trgovcu na Javi.\nPolicija je dodala da su dvojica uhapšenih deo međunarodnog sindikata krijumčara i da su životinje kupili u Maleziji.\nDodaje se i da svako mladunče na crnom tržištu vredi 32.000 dolara, dok svaka kornjača košta po 1.200 dolara.\nUkoliko se proglase krivim, uhapšeni krijumčari mogu da dobiju do pet godina zatvora i kaznu od po 7.000 dolara.\nU dvorištu kuće u Belgiji VUK UBIO pripitomljenog kengura


OBRADOVIĆ: Vučić i Đukanović režiraju incidente\nMolimo Vas da zahtevate od državnih vlasti da se vremenski okvir ograničenja slobode kretanja prilagodi pravu pravoslavnih vernika da učestvuju na Svetim...\nPredsednik Dveri Boško Obradović smatra da predsednici Srbije i Crne Gore Aleksandar Vučić i Milo Đukanović režiraju incidente kako bi skrenuli pažnju javnosti i slomili otpor naroda i Srpske pravoslavne crkve protiv Zakona o slobodi veroispovesti.\n„Vučić i Đukanović su u svakodnevnom kontaktu preko zajedničkog medijskog savetnika Vladimira Bebe Popovića.\nPošto nemaju rešenje kako da zaustave masovne litije i grafitnu revoluciju srpskih trobojki u Crnoj Gori, tragaju za načinom kojim bi hitno skrenuli pažnju javnosti“, naveo je Obradović u pisanoj izjavi.\nObradović ističe da se Vučić posebno angažovao, jer se uplašio da „događanje naroda“ iz Crne Gore može da se prenese i u Srbiju „kad ljudi ovde shvate da njih dvojica sve vreme rade zajedno“.\n„Zato možemo očekivati razne režirane incidente u Crnoj Gori kojima će ovaj dvojac predsednika i Beba Popović pokušati da skrenu pažnju javnosti i slome otpor naroda i crkve protiv skandaloznog zakona o slobodi veroispovesti“, upozorava Obradović.\nPrethodni tekstBIO SI IKONA NIKAD TE NEĆEMO ZABORAVITI: Legenda NBA lige se kroz suze oprostila od Kobija (VIDEO)\nSledeći tekstMigranti probili ogradu na Horgošu\nDOGOVORENO JE: Evo spisak država čiji građani privremeno ne mogu doći...\nVesti - 10 марта, 2020 0


U PRIPREMI ZAKON O STAROM SAJMIŠTU: Zakon će omogućiti da se brže reše imovinsko pravni odnosi i da se Staro sajmište pretvori u Memorijalni centar\nSrbija je jedna od retkih zemalja koja je pristupila rešavanju problema povraćaja imovine Jevreja koju zbog Holokausta nije imao ko da nasledi, izjavio je gradski menadžer Beograda, Goran Vesić.\nGrad je podržao tu inicijativu i zajedno sa Agencijom za restituciju insistirao da se usvoji Zakon o otklanjanju posledica oduzimanja imovine žrtvama Holokausta koje nemaju živih zakonskih naslednika ("Sl. glasnik RS", br. 13/2016), rekao je Vesić.\n"Vlada Republike Srbije je ove godine donela hrabar zakon iz prostog razloga što mi nismo bogata zemlja. Mnogo bogatije zemlje od nas još uvek nisu rešile ovo pitanje, a mi smo to uradili jer je ovde u pitanju istorijska pravda i nešto što mora da se reši", istakao je Vesić.\n"Ono na čemu insistiramo je ne samo da se vrati imovina, već i da se dostojno obeleži Staro sajmište kao mesto gde su stradali prvenstveno Jevreji, a onda i Srbi i drugi antifašisti", naglasio je Vesić.\n"Već smo postigli veliki napredak po tom pitanju u smislu da smo raščistili Centralnu kulu na Starom sajmištu, a blizu smo raščišćavanja još jednog objekta", podvukao je gradski menadžer.\nIzvor: Vebsajt Tanjug, 06.12.2016.


Nova škola u Tutinu uz podršku EU i Švajcarske – Sandžak PRESS\nĐaci četvorogodišnje osnovne škole u tutinskom selu Zapadni Mojstir dobili su novu školsku zgradu površine 200 kvadratnih metara sa uređenim školskim dvorištem za sportske aktivnosti zahvaljujući sredstvima koja su obezbijedile Evropska unija i Vlada Švajcarske preko razvojnog programa Evropski PROGRES.\nInicijativa za izgradnju nove škole potekla je od mještana, i za nju su donatori obezbijedili 83.000 eura, a lokalna samouprava je učestvovala sa 73.800 eura.\n“Ovo je sada dodatni motiv za nastavnike i đake, jer nova škola pruža prave uslove za obrazovanje, a u njenom sastavu se nalazi i predškolsko odjeljenje i ambulanta, što će doprinijeti da ljudi ne odlaze iz sela”, rekao je direktor Osnovne škole “Aleksa Djilas Bećo” Jusuf Demić, a saopštio razvojni program Evropski PROGRES.\nDemić je istakao da je stanje u staroj školi bilo loše, da je plafon otpadao, a da su pod i prozori bili dotrajali.\nOn je kazao da je za 25 đaka te škole veoma značajno što su napravljeni tereni za odbojku, fudbal i košarku.\nPredsjednik opštine Tutin Kenan Hot ocijenio je da se uz novu školu stvaraju uslovi da selo oživi i naglasio da tome doprinosi i lokalna samouprava koja radi na izgradnji puta do Zapadnog Mojstira.\n“Opština Tutin ulaže napore da stanovnicima udaljenijih područja obezbedi podjednake uslove za život kao što imaju stanovnici centralnog dijela opštine. Unapređenjem obrazovanja u ruralnom području, ravnomjernim razvojem cjelokupne opštine kao i ostalim aktvnostima koje se realizuju u saradnji sa Evropskim PROGRES-om, opština Tutin daje svoj skroman doprinos evropskim integracijama Srbije”, rekao je Hot.\nEU i Vlada Švajcarske, preko Evropskog PROGRES-a, uložile su skoro dva miliona eura u poboljšanje uslova obrazovanja u 34 slabije razvijene opštine na jugozapadu i jugoistoku zemlje, što dugoročno doprinosi društvenom i ekonomskom razvoju, navodi se u saopštenju.\nPored nove škole u tutinskoj opštini, renovirano je još pet škola, u Beloj Palanci, Blacu, Crnoj Travi, Leskovcu i Kuršumliji sa ciljem da sva djeca, kako iz urbanih tako i iz ruralnih sredina, imaju iste uslove obrazovanja.


Nokia telefoni osvojili šest priznanja na takmičenju iF DESIGN™ Awards 2020 – Personal magazin\nKompanija HMD Global, dom Nokia telefona, sa ponosom objavljuje da je šest Nokia telefona nagrađeno za izvanredan dizajn na takmičenju iF DESIGN™ Awards 2020. Odlučni smo u svojoj posvećenosti da fanovima širom sveta isporučujemo vrhunske telefone koji, širom različitog cenovnog ranga, predstavljaju našu nordijsku tradiciju.\nNokia telefoni nagrađeni priznanjima iF DESIGN™ Awards 2020 su:\nJuho Sarvikas, direktor proizvoda u kompaniji HMD Global, izjavio je: „Oduvek smo težili da se Nokia telefoni izdvajaju – sa čistim, jasnim dizajnom inspirisanim našim nordijskim nasleđem. Ove nagrade odaju priznanje našem izvanrednom timu koji je zadužen za dizajn proizvoda, i koji ostaje posvećen dovođenju inovacija u oblast dizajna i materijala koje koristimo. Uzbuđeni smo što je rad našeg tima priznat od strane međunarodne zajednice dizajnera i ponosni smo na sve što su postigli tokom prethodne godine.”\nIntuitivno korisničko iskustvo, u kombinaciji sa nordijskim dizajnom, predstavlja srž svakog Nokia telefona. Isti principi vrhunskog dizajna primenjuju se širom našeg portfolija, bilo da je reč o pametnim telefonima kao što su Nokia 7.2 i Nokia 4.2 ili robusnom Nokia 800 Tough telefonu.\niF DESIGN™ Awards organizuje najstarija svetska nezavisna dizajnerska organizacija iF International Forum Design GmbH. Panel sudija koji je činilo 78 nezavisnih stručnjaka za dizajn pregledalo je više od 7.000 radova iz 56 zemalja širom sveta.\nTags HMD Global, Nokia Srbija\n← Najbolji poklon za Dan zaljubljenih su neprocenjiva iskustva – Mastercard LoveIndex 2020 → Aplikacija SKINCONSULT AI putem fotki analizira kožu i preporučuje odgovarajuću rutinu nege


Predstavljanje podsticaja u poljoprivredi | podunavlje.info\nVELIKA PLANA, 12. april 2017 – Podsticaji za poljoprivredu, kao i predlog programa ruralnog razvoja za 2017. godinu, biti predstavljeni u četvrtak, 13. aprila, sa početkom u 20 časova, u velikoj sali Doma omladine u Velikoj Plani.\nJavni poziv za podnošenje zahteva za odobravanje podsticaja za investicije u fizičku imovinu poljoprivrednog gazdinstva za nabavku novog traktora u 2017. godini, prezentovaće predstavnici Poljoprivredne savetodavne i stučne službe (PSSS) u Kolarima.\nPredstavnici PSSS-a će zainteresovanima predstaviti i dva pravilnika – jedan o podsticajima za investicije u fizičku imovinu poljoprivrednog gazdinstva za izradnju i opremanje objekta za unapređenje primarne poljoprivredne proizvodnje i drugi o programima za diversifikaciju dohotka i unapređenje kvaliteta života u ruralnim područjima kroz podršku mladim poljoprivrednicima.\nOdeljenje za privredu i lokalni ekonomski razvoj opštine Velika Plana, ovom prilikom, predstaviće Predlog programa ruralnog razvoja opštine Velika Plana za 2017.godinu.\nPozvani su svi zainteresovani građani, vlasnici registrovanih poljoprivrednih gazdinstava da prisustvuju prezentaciji i da se upoznaju sa detaljima javnog poziva, pravilnika i programa.\nProtest u Smederevu – po sedmi put\n17. jun 2021 – Zbog sve većih gužvi proteklih...


Radnicima se duguje 400 miliona dinara na ime razlike - juGmedia\nNeizvesna sudbina niške "Medijane"\nRadnicima se duguje 400 miliona dinara na ime razlike\nNIŠ – Radnicima JKP „Medijana“ firma duguje po 300 hiljada dinra, odnosno ukupno 400 miliona dinara, jer skoro tri godine nije isplaćivala plate koliko propisuje kolektivni ugovor.\nSporan kolektivni ugovor nije više na snazi ali su ostale obaveze na koje, kako radnici tvrde, imaju zakonsko pravo. Menadžment preduzeća priznaje da je očajan i da u ovom trenutku nemaju para da to isplate a boje se tužbi jer bi se troškovi samo povećali.\nUgovor koji je radniku sa srednjom stručnoj spremom garantovao platu od 67 hiljada dinara potpisan je 2011.godine i važio je do pre par meseci. Čim je stupio na snagu tadašnje rukovodstvo je uvidelo da su plate „nerealne“ i odlučilo da ga ne poštuje. Tako je neko ko je trebao da prima platu 67 hiljada dinara mesečno dobijao po 42 hiljade dinara. Oni sada traže da im se isplati razlika ili će tužiti firmu.\n„Ova situacija je veliki izazov za nas i jedino rešenje je da se dogovorimo jer sve drugo može da nas uvede u još veću dubiozu. Ovaj kolektivni ugovor više nije na snazi ali da li je ostala i obaveza moraćemo da proverimo, kaže direktor Bratislav Vučković i prezicira da je on trebao da prima platu po tom ugovoru 140 hiljada dinara a da je dobijao 88 hiljada dinara ali da neće tužiti.\nZa sada se nazire kako će ovaj problem biti rešen ali je postignut dogovor da svi potezi budu „zamrznuti“ do kraja januara. Saznajemo da rukovodstvo preduzeća uveliko utvrđuje zakonitost zahteva, odnosno da li mora da isplati ovu razliku.\nKako sam studirao, ispovest Bratislava Stamenkovića\nRotari klub proslavio pet godina postojanja\nVRANJE - “Rotari klub” iz Vranja donatorskom večerom proslavio je pet godina postojanja. Deo prikupljenih sredstava biće uplaćem mladom i talentovanom učeniku Muzičke škole “Stevan Mokranjac” koji se priprema za svetsko takmičenje u sviranju harmonike…\nGradonačelnik Leskovca Goran Cvetanović potpisao je danas ugovor o dodeli sredstava za finansiranje vantelesne oplodnje sa 7 parova, kojima će za ovu namenu iz gradskog budžeta ulaćeno po 250.000 dinara. (više…)\nNiška komora podelila nagrade i otišla u istoriju!\nNIŠ - Regionalna privredna komora Niš, nagradila je danas preduzeća i pojedince koji su ostvarili značajne rezultate u godini koja je na izmaku i time je otišla u istoriju, pošto ova komora od 1. januara postaje deo jedinstvenog komorskog sistema Srbije.…\n21.01.2016. u 13:44\nUgovor koji je radniku sa srednjom stručnoj spremom garantovao platu od 67 hiljada.Jeli cifra tacna ili mene neko zeza.Pa on ima vecu plate ud mene dipl.ing koji radi na jednom fakultetu un. u Nišu.I sa smanjenom ima istu kao ja 42000 dinara.Gde bre to ima i posle ide mladi kvalifikovani i viskoobrazovani kadar.Palite na vreme metla vise vredi od diplome fakulteta


NAKON RAZGOVORA DŽAFEROVIĆA SA PREMIJEROM MALEZIJE: U BIH SUTRA STIŽE 10 TONA POMOĆI | Hayat.ba\nMinistar vanjskih poslova Malezije Hishammuddin Tun Hussein je u današnjem razgovoru sa ministricom vanjskih poslova BiH Biserom Turković za sutra najavio dolazak u Bosnu i Hercegovinu 10 tona humanitarne pomoći iz Malezije.\nPredsjedavajući Predsjedništva BiH Šefik Džaferović je podsjećamo, prije dvije sedmice razgovarao telefonom sa premijerom Malezije Muhyiddinom Yassinom o situaciji vezanoj za pandemiju koronavirusa. Tom prilikom, premijer Yassin je najavio da će Malezija, koja se i sama suočava sa problemima izazvanim pandemijom, nastaviti da pomaže Bosni i Hercegovini.\nSamo dan nakon njihovog razgovora, Vlada Malezije je najavila da će poslati dva miliona zaštitnih maski Bosni i Hercegovini. Navedeno je to u noti koju je Ambasada Malezije u BiH putem Ministarstva vanjskih poslova BiH proslijedila Koordinacionom tijelu BiH za zaštitu i spašavanje.\nMinistrica Turković je sa kolegom iz Malezije danas razgovarala o prijateljstvu dvije zemlje koje traje već decenijama, te o tome kako svaka od njih u svome okruženju, nastoji iznaći najbolji pristup u borbi protiv koronavirusa.


U RS vakcinacija bez zakazivanja za osobe koje rade u ugostiteljstvu\nRadnici ugostiteljskog sektora moći će danas da se vakcinišu bez zakazivanja u Institutu za javno zdravstvo u Banjaluci, saopšteno je iz Udruženja poslodavaca turizma i ugostiteljstva Republike Srpske “Horeka”.\nIz “Horeke” pozivaju sve poslodavce, ugostitelje i njihove radnike da se odazovu pozivu i uključe u proces imunizacije.\n“Samo na taj način možemo doprinijeti očuvanju sektora ugostiteljstva i turizma Republike Srpske i ne doći u situaciju eventualnog uvođenja novih mjera u slučaju pogoršanja epidemiološke situacije u Republici Srpskoj”, saopšteno je iz Udruženja “Horeka”.\n“Horeka” navodi da će od masovnosti imunizacije ugostiteljskih radnika zavisiti i eventualne mjere koje će Vlada Republike Srpske donositi u slučaju pogoršanja epidemiološke situacije.\n“S obzirom na to da je uvriježeno mišljenje da je ugostiteljstvo jedan od segmenata gdje se zaraza najviše širi, smatramo da je neophodno da se vlasnici lokala, turističkih agencija, noćnih klubova, restorana, zajedno sa svojim zaposlenima vakcinišu i pokažu da smo uradili sve što je potrebno i da ne postoji osnov za uvođenje mjera ograničenja rada”, dodaje se u saopštenju.\nNovo zaključavanje i ograničenja u poslovanju, tvrde u “Horeci”, mnogi ugostitelji ne bi podnijeli, te je neophodno da masovnom vakcinacijom spriječe bilo kakve restriktivne mjere prema ugostiteljstvu.\nTags\t#Udruženje Horeka\t#vakcinacija protiv koronavirusa\nDijalog o popisu stanovništva u Srbiji: Vojvođani nova nacija?


“Albansko-američka građanska liga” Trampu: Uklonite ambasadora Grenela! – Balkanekspresrb.rs\n“Albansko-američka građanska liga” Trampu: Uklonite ambasadora Grenela!\n21/04/2020 Off By BERB\nPrištinska Koha piše da je Udruženje “Albansko-američka građanska liga” pozvalo predsednika SAD Donalda Trampa da ukloni ambasadora Ričarda Grenela sa funkcije specijalnog izaslanika za dijalog između Кosova i Srbije. List dodaje da je Liga zabrinuta zbog “pada demokratski izabrane vlade Aljbina Kurtija”.\nU otvorenom pismu se navodi da je pristup Trampove administracije “u osnovi pogrešan i prema tome suđeno je da propadne”.\n“Verujemo da je pristup Trampove administracije u sukobu između Кosova i Srbije u osnovi pogrešan i zato osuđen na neuspeh. Pošto je ambasador Grenel izgubio kredibilitet nepristrasnog posrednika, Građanska liga poziva predsednika Trampa da ukloni ambasadora Grenela sa dužnosti specijalnog izaslanika za dijalog između Кosova i Srbije”, navodi se u pismu.\nLiga se osvrnula na dosadašnji tok dijaloga i na “tajni sporazum“ o razmeni teritorija, zatim na situaciju na Кosovu, na burnu političku scenu i doprinos koji je dala pitanju Кosova uz stalno lobiranje u Sjedinjenim Državama.\n“Mi, članovi Odbora Albansko-američke građanske lige, veoma smo zabrinuti zbog opasne situacije na Kosovu posle pada demokratski izabrane vlade premijera Aljbina Кurtija.\nPad je rezultat neviđenog poteza koji je orkestriralo nekoliko pripadnika kosovske političke elite posvećene unapređenju svojih ličnih interesa, u koordinaciji sa specijalnim izaslanikom predsednika Trampa za mirovne pregovore Srbije i Кosova, ambasadorom Ričardom Grenelom”, apostrofira se u pismu.\nDodaje se da su uvek lobirali da američka vlada koordinira s Evropskom unijom kako bi se u potpunosti uključila u pronalaženje pravednog i trajnog rešenja sukoba na Кosovu i Srbiji.\n“Na našu žalost, ambasador Grenel je zloupotrebio taj proces tražeći lako i brzo rešenje”, ocenjuje Liga.\nAlbansko-američka građanska liga poziva političare koji su, prema njenim rečima, do sada teško oštetili Кosovo, da razumeju i prihvate stvarnost koju su izbori održani 6. oktobra.\n“Nadamo se da će oni političari koji su već drastično oštetili Кosovo shvatiti da su otišli predaleko. Njihova tvrdnja da su proamerički je smešna, jer sve što su radili na Кosovu skoro 20 godina bilo je antiameričko i anti-albansko. Nadamo se takođe da će novi lideri Кosova, Aljbin Кurti, Vjosa Osmani i drugi poput njih razumeti njihovu istorijsku ulogu u izvlačenju Кosova iz ove grozne situacije”, navedeno je u pismu.♦\nTags"Albansko-američka građanska liga" Donald Tramp Ričard Grenel\nDroga u Lazarevcu: uhapšeni dileri


Radio BIR - Ramić: Raste broj neriješenih slučajeva napada na povratnike\nTakođer, ministar Ramić će zatražiti od nadležnih tužilaštava u RS-u da dostave informacije o broju napada na povratnike u posljednjoj godini, statusu istraga te kvalifikaciji samih napada kao krivičnih djela ili prekršaja.\n“Zatražit ćemo od Tužilaštva u Istočnom Sarajevu da vodi posebno računa o kvalifikaciji ovog djela, imajući u vidu postoje indicije da je ovdje riječ o krivičnom djelu iz mržnje. Imamo niz slučajeva na području entiteta RS, gdje se napadi na povratnike evidentiraju kao prekršaji, umjesto kao krivična djela, na način da se umanjuju razmjere nanesenih tjelesnih povreda.\nDalje, kada se takvo djelo ipak prizna, ono se ne zavodi pod elemente napada iz mržnje, već se kao motiv često upisuje koristoljublje ili neki lični sukob. Ne sporimo mi da se pojedini incidenti događaji uz dodatne motive, ali je istina i da institucije RS-a nisu nikada adekvatno pokrenule priču o primjeni vlastitih propisa kada su u pitanju krivična djela iz mržnje“, napominje ministar Ramić.\nMore in this category: « Na jednom mjestu sve o genocidu nad Bošnjacima: Istina se mora zaštititi Grupe od 93. mu' temira sinoć u ponoć obavili umru »


Hitne mere protiv krize\nTačno vrijeme: 2020-09-27 19:49:06\nObjavljeno ponedeljak, 26 decembar 2011 23:10\nZahtev privrednika Vladi Srpske\nObrtni kapital privrede RS se stromglavio sa 929 miliona KM u 2008. godini do 327 miliona prošle godine\nPrivrednici u Srpskoj očekuju od Vlade RS da hitno predloži interventne mere zbog novog talasa globalne ekonomske krize koja može biti vrlo štetna po privredu. Zbog toga smatraju da se ciljevi ekonomske politike RS za 2012. godinu, u kojoj je predviđen ekonomski rast od 2,5 odsto, mogu postići stvaranjem novih vrednosti, masovnim zapošljavanjem i rastrećenjem privrede.\nU protekle dve godine neto obrtni kapital privrede Srpske drastično se smanjio u 2008. godini iznosio je 929 miliona maraka, a u 2010. godini tek 327 miliona maraka. Privrednici su jednistvcni u oceni daje privreda Srpske sve manje konkurentna u odnosu na druge, zbog postojećih uslova privređivanja, svih opterećenja sa kojima se suočava i nedostatka obrtnog kapitala.\n- Insistiramo na rasterećenju privrede vraćanjem neoporezivog dela plate, na većoj efikasnosti i efektivno-sti rada javne uprave, javnih preduzeća, na uravnoteženje javne potrošnje, stavljanje raspoloživih prirodnih resursa u funkciju potreba privrede, smanjenje prekomerne potrošnje finansirane kreditima-poručio je juče predsednik Privredne komore RS Borko Đurić. On je rekao da privrednici podržavaju ekonomsku politiku za narednu godinu uz poziv svima da daju doprinos u jačanju privrede kao osnove za fukcionisanje celog sistema.\nPrema njegovim recima, izričit zahtev Privredne komore RS jeste i donošenje novog zakona o radu. -Što pre je neophodno izraditi novi zakon o radu kojim će se na najbolji način urediti ova oblast- dodao je Đurić.\nOn je naveo,da je neophodno izdvajanje više novca za podsticaj izvozno orijentisanih preduzeća, poljoprivredi, kao i za razvoj privrede uopšte. Đurić je napomenuo\n1 da će nova opterećenja koja su predviđena Zakonom o porezu nepokretnosti negativno uticati na stanje u privredi. On je istakao da su ekonomskom politikom uvaženi neki od predloga poslovne zajednice, među kojima su, izmene i dopune Zakona o računovodstvu i reviziji, izmene Zakona o poreskom postupku, ukidanje kazni prilikom prinudne naplate poreskih obveznika, te izmene i dopune Zakona o privrednim društvima. Istovremeno, premijer RS Aleksandar Džombić poručio je da su ciljevi ekonomske politike RS za 2012. pozitivan privredni rast, smanjenje nezaposlenosti, jačanje aktivnosti države na planu podrške privredi i pokretanje značajnih investicionih projekata.\n- Ciljevi su i očuvanje socijalne stabilnosti, uz dodatnu socijalnu pravednost, zadržavanje i jačanje fiskalne stabilnosti, reforma javne uprave, borba protiv korupcije i kriminala i evropske integracije- naglasio je Džombić obrazlažući juče ekonomski politiku poslanicima u NSRS.\nOn je istakao i opredeIjenost Vlade Srpske za ulaganje u javne investicije, prvenstveno u putnu infrastrukturu, te energetski sektor i poljoprivredu, u čemu RS ima značajne prirodne resurse i komparativne prednosti. -Potencijali za ulaganje samo u energetski sektor procenjuju se na oko pet milijardi evra. U toku 2011. već su početc aktivnosti provođenja projekata u energetskom sektoru i putnoj infrastrukturi, čija će realizacija u punom kapacitetu biti pokrenuta u 2012., sa periodom završetka od tri do šest godina- istakao je Džombić.\nUsvojeni zakoni o PIO\nNarodni poslanici RS juče su usvojili Zakon o PIO po kojem će muškarci odlaziti u penziju za 40 godina staža i 60 godina života, a žene sa 35 godina staža i 58 godina života. Godine života biće u primeni u potpunoj primeni od 3025. do kada će biti prelazni period. Usvojen je i Zakon o pravima boraca RS koja predviđa, osim godišnjih, i mesečni borački dodatak. Premijer RS Aleksandar Džombić je najavio da postoji realna opasnost od ulaganja veta u Veću naroda RS na budžet RS za narednu godinu. -Već smo zatražili da u četvrtak, 29. decembra, bude održana posebna sednica Narodne skupštine RS na kojoj bi bila donesena odluka o privremenom finansiranju koja bi trajala do odluke o usvajanju budžeta i da eliminišemo moguće probleme- objasnio je Džombić.


U PRIPREMI NOVI MODEL FINANSIRANJA NAUČNIH PROJEKATA: Tekući projektni ciklus kroz koji se finansira nauka biće produžen za još šest meseci, a očekuje se da odluku o tome Vlada RS donese u naredne dve nedelje. Naučna zajednica, koja broji 12.000 ljudi, već od marta 2017. godine moći će da prijavljuje projekte za novi ciklus, koji će trajati najverovatnije tri godine. Biće napravljena drugačija mreža instituta, pripremljen novi model finansiranja, kombinovani, institucionalno-projektni, koji će početi da se primenjuje od 2019. godine\nTekući projektni ciklus kroz koji se finansira nauka biće produžen za još šest meseci, a očekuje se da odluku o tome Vlada Republike Srbije donese u naredne dve nedelje. Naučna zajednica, koja broji 12.000 ljudi, već od marta 2017. godine moći će da prijavljuje projekte za novi ciklus, koji će trajati najverovatnije tri godine. U međuvremenu, država će promisliti o tome kakva nam je nauka potrebna, šta su prioriteti i kako ih podržati i finansirati. Biće napravljena drugačija mreža instituta, pripremljen novi model finansiranja, kombinovani, institucionalno-projektni, koji će početi da se primenjuje od 2019. godine.\nOvo su planovi za unapređenje nauke, koje najavljuje dr Nikola Tanić, pomoćnik ministra prosvete, nauke i tehnološkog razvoja, zadužen za nauku.\n- Prelazno rešenje, koje će trajati naredne tri godine, potrebno nam je da bismo resetovali sistem i omogućili da se u projekte uključe mladi istraživači, da se reorganizuju istraživački timovi i da se omogući istraživačima da definišu nove teme istraživanja - objašnjava Tanić.\nNa nivou Vlade Republike Srbije formirana je radna grupa koja se bavi trajnim modelom finansiranja naučne zajednice koji će prvi put biti kombinovan - institucionalni i projektni. To znači da će naučnici biti zaposleni u institutima i na osnovu toga dobijati osnovnu platu. Dodatak plate dobijaće se za učešće u projektima. Reč je o složenom modelu, koji treba dobro da se osmisli, kao i to čime će se instituti baviti kako bi zaradili institucionalni deo finansiranja.\nTanić najavljuje i strategiju "pametne" specijalizacije koja će, na osnovu postojeće naučne infrastrukture i potreba privrede, odrediti u kom regionu je potrebno razvijati koju vrstu istraživanja i u kojoj oblasti. U naredne dve godine instituti će prvo ocenjivati sami svoj rad, pa će dobiti spoljne ocene, i to će poslužiti kao osnova za dalju reorganizaciju. Na nivou Vlade biće odlučeno šta sa onima koji dobiju loše ocene. Srbija danas ima 63 naučna instituta, a za tri godine naša naučna mapa mogla bi da izgleda sasvim drugačije.\nIzdvajanja za nauku, prema Tanićevim rečima, trenutno su u okviru mogućnosti države i iznose 130 miliona evra na godišnjem nivou. Neke članice Evropske unije, kao, na primer, Bugarska, dobijaju tri puta veća sredstva, ali bez obzira na tu razliku, srpski naučnici ostvaruju odlične rezultate. Ipak, budžet za narednu godinu je puniji, jer će plate istraživača, kako kaže, biti veće za pet odsto. Deluje realno da do 2020. godine, sa sadašnjih 0,42 odsto BDP, bude povećan na 0,6 odsto, kako je predviđeno Strategijom naučnog i tehnološkog razvoja.\nIzvor: Vebsajt Novosti, I. Mićević, 12.12.2016.


LAŽNA NADA SA OSTRVA Englezi i Škoti, ipak, uvode karantin za građane Srbije | Happy BSC portal\nSrbija je uklonjena sa liste zemalja čiji građani ne moraju da idu u karantin po dolasku u Englesku, a zbog povećanja slučajeva Kovid 19, saopštila je britanska vlada, prenosi BBC.\nZajednički centar za biosigurnost, zajedno sa Institutom za javno zdravlje Engleske, ažuriralo je svoje procene za Srbiju po pitanju korona virusa, na osnovu najnovijih podataka, rekao je portparol vlade.\n- Kao rezultat toga, vlada je odlučila da ukloni Srbiju sa liste zemalja čiji putnici su po dolasku u Englesku izuzeti iz obavezne samoizolacije - naveo je on.\nŠkotska takođe zatheva da putnici iz Srbije idu u samoizolaciju.\nBritansko ministarstvo saobraćaja saopštilo je da se ažuriranom spisku nalazi 75 zemalja i teritorija čiji građani ne treba da idu u karantin po dolasku u Englesku, Vels i Škotsku.


Đukanović nije politički mrtav, vratio se u velikom stilu i ruši prosrpsku vlast. Vučić postaje nervozan… – The Balkantimes Press\nĐukanović nije politički mrtav, vratio se u velikom stilu i ruši prosrpsku vlast. Vučić postaje nervozan…\n20/06/2021 Balkantimes.Press\t1505 Viewskriza Vlade, MIlo Đukanović. Crna Gora\nNije prošlo ni šest mjeseci nakon osnivanja, nova crnogorska vlada opet se ozbiljno trese\n„Dužan sam građanima Crne Gore punu istinu o onome što se događalo i događa iza kulisa napada Demokratske fronte na Vladu Crne Gore: DF, zajedno s Demokratskom partijom socijalista i njihovim bivšim koalicijskim partnerima najdirektnije dogovara obaranje Vlade i Skupštine Crne Gore, a sve u cilju raspisivanja novih parlamentarnih izbora“, napisao je Krivokapić na Twitteru. Odbacio je i tvrdnje da je u podgoričkoj skupštini stvorena nova većina, te je poručio da neće biti premijer protiv volje naroda. Kako god se završio ovaj crnogorski politički rašomon, jedno je sigurno: daljnja sudbina premijera Zdravka Krivokapića nije u njegovim rukama, prenosi Slobodna Dalmacija.\nNa crnogorsku političku situaciju referirao se i veliki “tata” iz Beograda, Aleksandar Vučić, poručivši srpskom narodu u Crnoj Gori da će Srbija uvijek biti uz njih i da drže glavu gore.


Mitrović nagrađen Dunavskom poveljom | Aktuelno\nNaslovna EKONOMIJA Mitrović nagrađen Dunavskom poveljom\nNagradu predsjedniku UPCG uručili su predsjednik Unije poslodavaca Srbije Miloš Nenezić i izvršni direktor Foruma Vlado Markanović\nPredsjednik Unije poslodavaca Crne Gore (UPCG) Predrag Mitrović dobitnik je ovogodišnje nagrade 8. Dunavskog biznis foruma – Dunavske povelje za doprinos povezivanju ljudi, ideja i tržišta regiona Podunavlja.\nNagradu predsjedniku UPCG uručili su predsjednik Unije poslodavaca Srbije Miloš Nenezić i izvršni direktor Foruma Vlado Markanović.\nMitrović je održao izlaganje u okviru panela „Unapređenje poslovnog ambijenta promjenom zakonske regulative kroz ekonomski i socijalni dijalog”, u kojem su učestvovali predsjednici poslodavačkih udruženja i privrednih komora regiona.\n„Postojeća, a rekao bih i prirodna povezanost privrednika i poslodavačkih organizacija sve nas obavezuje da i u narednom periodu međusobno razvijamo i dodatno unaprjeđujemo međusobnu saradnju. Onog trenutka kada postanemo dio porodice EU, bićemo još bliže jedni drugima”, kazao je Mitrović.\nKako je rekao, uspješna ekonomija jedne zemlje može se razvijati jedino kao otvorena, tržišno orijentisana, u kojoj svi njeni građani mogu da ostvare siguran posao i dobar kvalitet života.\n“Zato poslodavci i preduzetnici i u narednim godinama treba da bilježe poslovne uspjehe i time pomažu privredni razvoj svoje zemlje, da aktivno sarađuju, razvijaju partnerske odnose i utiču na razvoj biznisa regiona“, istakao je Mitrović.\nCiljevi ovogodišnjeg Foruma, između ostalog, su: unapređenje privredne saradnje između zemalja učesnica, izgradnja infrastrukture, razvoj energetskih sistema, promocija održivog razvoja, konkurentnosti, bezbjednosti, energetske efikasnosti, zaštite životne sredine, socijalne politike, javnog i privatnog partnerstva, jačanje institucionalnih kapaciteta, kreiranje platforme za institucionalne i korporativne lidere.\nOvogodišnji, osmi Dunavski biznis forum, koji se održava 3. i 4. oktobra u Novom Sadu, jedan je od najznačajnijih regionalnih skupova posvećen implementaciji Dunavske strategije i uticaju biznisa na njen odgovoran i održiv razvoj. Forum je okupio predstavnike politike, diplomatije, ekonomije, nauke, kulture, medija i civilnog društva iz 14 zemalja.\nNikolić u Cirihu: Crna Gora intenzivno promišlja i konstantno unapređuje politiku prema dijaspori\nUPCG: Poslodavci koji posluju u sivoj zoni ne mogu biti naši članovi\nAmbasador Slovačke Republike Boris Gandel razgovarao je sa predsjednikom Privredne komore Vlastimirom Golubovićem o...\nDoprinosi Crne Gore NATO-u osnažili su regionalnu i globalnu bezbjednost, saopštio je za Glas...\nPodgoričko tužilaštvo pokrenulo je izviđaj zbog proslave Spasovdana u Kučima. Iz ODT-a Podgorica Danu...\nPerović: Ne vjerujem da “plava torba” postoji\nIzlazak na izbore na jesen, pod ovim uslovima, koji su mnogo gori nego 2016....


Pogledaj najveću svetsku kućicu na drvetu! : Nadlanu.com\nPogledaj najveću svetsku kućicu na drvetu!\nObjavljeno 21. jun 2012. / 11:54:50\nHorrace Burgess realizaciju izgradnje ove kuće počeo je još 1993. godine, prenosi Index. Njena je najveća specifičnost to što je gotovo u potpunosti izgrađena od recikliranog materijala, a sve zajedno drži neverovatnih 285 hiljada eksera. Na projekt je dosad potrošio oko 12 hiljada dolara, ali ne žali ni za utrošenim novcem, a ni vremenom.\n"Izgradio sam je za svakoga. To je Božja kuća na drvetu. Jednog sam se dana molio i Bog mi je rekao - ako mi izgradiš kuću na drvetu, postaraću se da ti nikada ne ponestane materijala", naglasio je Burgess.\nOsim s gomilom soba, ova je kuća izgrađena sa spiralnim stepenicama, vratima, tavanom i igralištem za košarku smeštenom na trećem spratu. Kao potporu za čak deset spratova ove kuće poslužilo je šest ogromnih stabala u okolini. Ova neverovatna kuća, poznata i kao "The Ministers Treehouse", otvorena je za sve posetioce.\ndrvoginisova knjiga rekordazanimljivo


Ne koristite nikakvu kremu za lice? Evo šta time radite svojoj koži - Srećna Žena\nHomeNega & LepotaNe koristite nikakvu kremu za lice? Evo šta time radite svojoj koži\nмар. 28, 2016 at 7:38 pm\n„Koži treba neka vrsta ovlaživača“ ističe dermatolog Mona Gohara sa univerziteta Jejl, i dodaje: „Ona je najveći ljudski organ, a svaki organ traži vodu.“ Zato je važno da hidrirate kožu spolja i iznutra.\nNa koži nećete primetiti neke drastične promene. „Ali videćete da vam koža postaje suva, zategnuta i pepeljaste nijanse, jer počinje da gubi vodu. Losioni i kreme ne dodaju samo vlažnost koži, već i zadržavaju postojeću vodu u koži, i štite je od gubitka“, kaže doktorka Gohara.\nPočećete da primećujete neki vid štete. Površini kože nedostaje toliko vode da više ne obavlja svoju primarnu zaštitnu funkciju od spoljašnjih činioca. „Na koži možete da primetite neke upalne procese poput crvenila i nadutosti“, ističe lekarka.\n„Godinu dana bez odgovarajuće hidratacije smanjuje elastičnost kože, pa počinju da se pojavljuju prevremene bore. Koža postaje opuštena, umorna i izuzetno iritirana“, kaže dermatolog i dodaje: „Većina tih šteta na koži ne može da se povrati prirodnim putem, već su vam potrebni fileri ili injekcije kako biste spasili stvari.“


Naslovna » Turizam » Volim Beograd » Muzeji Beograda\nNarodni muzej, 1844.\nKatarina Vidaković 15. novembar 2015. Volim Beograd Postavite komentar\nOd blizu pedeset muzeja koji čuvaju vredne kolekcije pominje se svega nekoliko najvećih, najstarijih ili najpoznatijih, pa bi bilo dobro da ostale i Beograđani posete i bolje ih upoznaju.\nNaša kratka priča o muzejima počinje definicijom ovih ustanova, čiji naziv potiče od grčke reči „museion“, kako je davno nazvan hram u Atini, posvećen muzama, zaštitnicama kulture i umetnosti.\nMuzeji u Beogradu shodno tome čuvaju i proučavaju predmete od umetničkog, kulturnog, istorijskog, prirodnjačkog i drugog značaja, sa kojima nas upoznaju na različite načine.\nSvi dobro poznajemo istoriju Narodnog muzeja u Beogradu, nastalog kao Muzeum Serbski 1844. godine i bogatstvo njegovih zbirki.\nPored Narodnog i Muzeja savremene umetnosti, zainteresovani za umetničke kolekcije treba da posete Muzej primenjene umetnosti u Ulici Vuka Karadžića i Muzej afričke umetnosti na Senjaku.\nMuzeji beogradske i srpske istorije\nU muzejima obično očekujemo da doživimo deo beogradske i srpske prošlosti, od one najranije istorije mesta i prostora, do fragmenata života znamenitih Beograđana i običnih građana.\nIstorijski muzej Srbije, Muzej istorije Jugoslavije, Muzej grada Beograda, kompleks Beogradska tvrđava, Muzej Srpske pravoslavne crkve… raspolažu sa izvanrednim predmetima kulturnog i istorijskog nasleđa, kao i Konak kneginje Ljubice, Konak kneza Miloša, Etnografski muzej, Jevrejski istorijski muzej…\nSpecijalizovani muzeji kao što su Vojni muzej, Muzej Vuka i Dositeja, Pedagoški muzej, Muzej Banjičkog logora, Muzej pozorišne umetnosti, Muzej Jugoslovenske kinoteke, Muzej fudbalskog kluba Crvena zvezda, Muzej fizičke kulture… takođe se mogu smatrati istorijskim.\nPrirodnjački muzej na Kalemegdanu ne može se lako svrstati u neku od kategorija, a ljubitelji tehnike u Beogradu imaju dobar izbor, od Muzeja Nikole Tesle, Muzeja nauke i tehnike i Muzeja vazduhoplovstva na aerodromu „Nikola Tesla“, do Muzeja automobila, Železničkog muzeja i PTT muzeja.\nMemorijalni muzeji i komemorativne kolekcije sadrže manje zbirke, podjednakog značaja kao one u velikim muzejima. Beograđani nikako ne bi trebalo da zaborave Memorijalni muzej Jovana Cvijića ili Nadežde i Rastka Petrovića, Muzej Arčibalda Rajsa, Spomen-muzej Ive Andrića, muzej u kući u kojoj je živeo vajar Toma Rosandić, Legat Paje Jovanovića i kolekciju Petra Popovića, Manakovu kuću…\nVažnu ulogu u promociji muzeja u poslednjoj deceniji ima manifestacija Noć muzeja. (danubeogradu.rs)\nTagoviazbuka beograda beograd izložbe muzeji muzeji beograda volim beograd\nPrethodni Saučešće i solidarnost sa Parizom\nSledeći Festival autorskog filma: 12 filmova za Gran Pri


RTS :: Šabić: Neodgovoran pristup prema zaštiti podataka\nDruštvo Šabić: Neodgovoran pristup prema zaštiti podataka\nčetvrtak, 31. mar 2016, 13:12 -> 13:20\nŠabić: Neodgovoran pristup prema zaštiti podataka\nPoverenik Rodoljub Šabić ocenio je da pristup u oblasti zaštite podataka o ličnosti "nepodnošljivo neodgovoran" i ukazao da Srbiji predstoji radikalna promena u toj oblasti.\n"Nama definitivno predstoji, i to imperativno zahtevaju okolnosti, radikalae promene odnosa države prema oblasti zaštite podataka o ličnosti. Ako to izostane, ne treba da se čudimo čitavom nizu flagrantnih problema," rekao je Šabić.\nOcenio je i da se aktivnosti držvanih organa na zaštiti podataka o ličnosti u nedopustivo viskom procentu svode samo na aktivnosti poverenika za informacije od javnog značaja i zaštitu podataka o ličnosti, podsećajući da poverenik treba tu da bude samo u slučaju ekscesa.\n"Šer fondacija" predstavila je Vodič, a Danilo Krivokapić iz te fondacije rekao je da je vodič namenjen pre svega organima vlasti, ali da će biti od koristi i svima onima iz privatnog sektora koji koriste podatke.\nPodsećajući da je "Šer fondacija" 2014. godine utvrdila da je na sajtu Agencije za privatizaciju dostupan dokument koji sadrži lične podatke o 5.190.396 građana Srbije, njihovo ime i prezime, srednje ime i jedinstveni matični broj, on je istakao da je ta fondacija rešila da istraži koji se podaci prikupljaju u javnom sektoru, ko i na koji način ima pristup podacima građana i koje se mere zaštite primenjuju.\nKako je rekao, istraživanje je obuhvatilo šest državnih istitucija: Republički fond za zdravstveno osiguranje, Republički fond za penzijsko i invalidsko osiguranje, Centralni registar obaveznog socijalnog osiguranja, Poreska uprava, Agencija za privredne registre i Gradski centar za socijalni rad Beograd.


Raiffeisen banka prva na tržištu ponudila bankarsku uslugu na bazi veštačke inteligencije – Bankar.rs\nHome/BANKE/INOVACIJE/FinTech/Raiffeisen banka prva na tržištu ponudila bankarsku uslugu na bazi veštačke inteligencije\nRaiffeisen banka nastavlja proces digitalne transformacije i uvodi najsavremenija tehnološka rešenja. Cilj je da dodatno unapredi svoju uslugu i da klijentima omogući još brži i jednostavniji pristup svim neophodnim informacijama vezanim za bankarsko poslovanje.\nU saradnji sa kompanijom „Saga d.o.o Beograd“ iz Beograda, razvijena je potpuno nova i jedinstvena bankarska usluga na domaćem tržištu – platforma za komunikaciju klijenata sa bankom, bazirana na veštačkoj inteligenciji. Reč je o softverskom rešenju koje je simbolično nazvano Rea (Raiffeisen Electronic Assistant), a za koje je specijalno dizajniran prigodan ženski lik androida. Korisnici – klijenti Raiffeisen banke, kao i oni koji to još uvek nisu, sve mogućnosti platforme mogu da koriste na vrlo jednostavan način – slanjem poruke Rei (odnosno Raiffeisen banci) kroz najčešće kanale komunikacije: Fejsbuk mesindžer ili Vajber. Na ovaj način mogu da postave bilo koje pitanje u vezi sa uslugama i proizvodima banke, pronađu najbližu filijalu i bankomat ili dobiju neku drugu relevantnu podršku, i to 24 časa/7 dana u nedelji, veoma brzo – sa svog mobilnog telefona ili računara!\nAplikacija je inovativna ne samo na domaćem, već i na međunarodnom tržištu. Za razliku od ostalih komunikacionih rešenja koja već postoje na našem tržištu, a koja su bazirana na takozvanoj „menijem vođenoj komunikaciji“ (eng. „decision tree“), rešenje Raiffeisen banke predstavlja takozvani „enterprise bot“, koji funkcioniše na bazi veštačke inteligencije i zasnovan je na potpunom razumevanju prirodnog jezika. Sama konverzacija između Ree i klijenta odvija se na srpskom ili engleskom jeziku, interaktivno i veoma nalikuje komunikaciji između dvoje ljudi. „Zahvaljujući platformi koja je integrisana sa sistemima unutar banke, Rea može korisniku da pruži personalizovanu informaciju, nalik razgovoru sa zaposlenim u Kontakt centru banke“, ističe Petar Jovanović, zamenik predsednika Izvršnog odbora Raiffeisen banke.\nBudući da je zasnovana na veštačkoj inteligenciji, vremenom će obim pruženih informacija biti sve veći, a usluga koju će Rea biti u mogućnosti da pruži će biti sve kompleksnija, tako da će građani moći da obave i složenije transakcije, zakažu sastanak ili dobiju bankarsku uslugu bez posete filijali, već isključivo komunikacijom sa bankom putem svog mobilnog uređaja ili računara. Važno je naglasiti da, iako se odvija na pomenuta dva najčešća kanala za komunikaciju, Rea je istovremeno potpuno nezavisna od njih i „živi“ u Raiffeisen banci. U narednom periodu će klijenti biti u mogućnosti da sa Reom komuniciraju i putem ostalih popularnih komunikacionih platformi.\nUvođenjem ove novine, Raiffeisen banka nastavlja da potvrđuje svoju lidersku poziciju kad je reč o primeni tehničko – tehnoloških inovacija, čime prati i rastući trend digitalizacije poslovanja.\nDeceniju vodeći sistem integrator, Saga d.o.o. Beograd, je tim iskusnih ljudi, profesionalaca, sposobnih da se izbore sa svakim IT izazovom. Rešenja kojima smo prisutni u više od 30 zemalja širom sveta, etablirala su naše prisustvo i u svim industrijama.\nRAIFFEISEN BANK SRBIJA Beograd Raiffeisen Rea Raiffeisen veštačka inteligencija\nBanke u Srbiji 2017. godine ostvarile najbolju zaradu u poslednjih deset godina\nPregled štampe – utorak 26.02.2019.\nOd danas nove cene poruka i poziva unutar EU\nEurobank: Promotivna ponuda za korisnike Mastercard® platne kartice


POZIV ZA UČEŠĆE NA MEĐUNARODNOM SAJMU PREHRAMBENE INDUSTRIJE „GULFOOD“ 2018, DUBAI, UAE\nRazvojna agencija Srbije i Privredna komora Srbije organizuju nastup srpskih privrednika u okviru nacionalnog štanda Srbije na predstojećem međunarodnom sajmu prehrambenih proizvoda „GULFOOD“ koji će se održati u Dubaiju, UAE, u periodu od 18. do 22. februara 2018. godine.\n„GULFOOD“ (www.gulfood.com) je jedna od najvećih i najznačajnijih specijalizovanih izložbi prehrambene industrije u UAE i regionu Golfa, u okviru koje se organizuju susreti proizvođača/izvoznika i distributeri i predstavnika vodećih maloprodajnih lanaca.\nSajam se prostire na 100.000m², a godišnje ga poseti preko 95.000 posetilaca iz oko 100 zemalja koji imaju priliku da se upoznaju sa proizvodnim programom više od 5.000 izlagača u 8 sektora.\nNa sajmu „GULFOOD“ 2018. godine, Srbija će se prvi put predstaviti sa svojim proizvodima u jednoj od glavih hala Trade Centre Arena & Sheikh Saeed Halls, na nacionalnom štandu površine 60m2.\nOvom prilikom pozivamo sve privrednike da se prijave za učešće na predstojećem sajmu u okviru nacionalnog štanda. Rok za prijavljivanje je utorak, 5. decembar do 16 časova, na e-mail: zorana.delic@pks.rs i danijela.strizak@pks.rs\nPoziv za učešće na sajmu Gulfood 2018\nPrijava za sajam Gulfood 2018


Hugo x Liam Payne - nova kolekcija za novu sezonu - Lux Life luksuzni portal\nSlavni pevač je u centru pažnje u novoj kampanji, u kojoj je predstavljena nova capsule kolekcija. Fotografisan od strane Toma Krega, Pejn je pozirao na napuštenom krovu u Londonu, predstavljaljući odeću koja je kreirana u skladu ka njegovoj ljubavi prema sportskim stilovima.\nKolekcija takođe predstavlja svež preokret urađen na Hugo logou, sa ispisom Hugo93.LP, što je omaž Pejnovoj godini rođena, dok je sam motiv inspirisan tetovažom koja se nalazi na Pejnovom desnom ramenu. Sudeći po fotografijama, ova kolekcija nam nudi sve – od dukserica, pa do donjeg veša.\nGovoreći o ovoj sezoni, Pejn je izjavio: „Naučio sam mnogo o sopstvenom stilu tokom prethodne dve godine i jako sam zahvalan na prilici da dizajniram odeću koju volim da nosim. Ova sezona je kreirana u mom stilu, nudeći jednostavne komade koji su savršeni za vikende“. Pre-fall 2020 kolekcija, Hugo X Liam Payne je dostupna na zvaničnom sajtu brenda.


Masti nisu bauk, masnoce u krvi, uravnotezena ishrana, pravilna, zdrava hrana, nacin ishrane, fizicka aktivnost, visak kilograma, prekomerna tezina, uvecanje telesne mase, telesna masa, kalorijski unos, zona zdravlja, Login/Prijava\n(2.68 / 25) Masti nisu bauk\nOsobe koje sa godinama žele da očuvaju zdravu težinu ne bi trebalo da budu opsednute unosom masti, poručuje tim britanskih stručnjaka sa Instituta za metaboličku nauku pri Adenbrouk bolnici u Kembridžu.\nProcenat kalorija koje čovek dobija iz masti, za razliku od onog dobijenog iz proteina i ugljenih hidrata, nije ni od kakvog uticaja na kilograme koje će "nabaciti" u nastupajućim godinama, izjavila je za Rojters vođa istraživanja dr Nita Foruhi.\nNije od važnosti ni kakve su masnoće u pitanju - zdrave ili nezdrave, odnosno nezasićene ili zasićene. Važno je samo da bude ishrana uravnotežena i da se redovno upražnjava fizička aktivnost.\nDr Foruhi i njene kolege su do ovakvog zaključka došli proučivši podatke iz velikog evropskog istraživanja o raku i ishrani, kojim je tokom 10 godina praćeno gotovo 90.000 ljudi iz šest zemalja EU.\nProsečan unos masnoća u ishrani ispitanika iznosio je između 31,5 i 36,5 procenata ukupnih kalorija. U proseku oni su dobijali po osminu kilograma godišnje. Analizom podataka o njihovoj ishrani utvrđeno je, međutim, da unos i vrsta masnoća nisu na to imali presudan uticaj.\nTo, naravno, ne znači da ljudi treba da jedu masnu hranu koliko god žele, jer bi to svakako bilo štetno po zdravlje, već samo da ne bi trebalo da budu opsednuti tim faktorom ishrane, ističe dr Foruhu.\nOna kao dobre navodi američke preporuke o ishrani, prema kojima unos masnoća treba da iznosi od 20 do 35 odsto ukupnih kalorija, a prednost pri tome treba dati masnoćama iz ribe, orašastih plodova i biljnih ulja.\nDr Faruhi zaključuje da se gomilanje kilograma sa godinama može efikasno sprečiti ako se ograniči konzumiranje alkohola, kao i hrani dodatih šećera i masti, jer oni povećavaju kalorijski unos ali imaju malu nutritivnu vrednost. Treba, takođe, voditi računa da se vremenom ne povećavaju porcije hrane i da se redovno bude fizički aktivan. Komentari: 0 | Pogledajte komentare\nGenetske mutacije krive za dugovečnost\nBisfenol A ugrožava rad creva\nMasti nisu bauk\nMinistar prvi u redu za vakcinaciju\nStrahovi se mogu izbrisati\nBelančevine su ključ za oporavak oštećenog mozga


Jupiter u 1. kući ukazuje na osobe u čije vrline i crte ličnosti se nije teško zaljubiti. Sposobne su da u društvu ostave snažan pozitivan utisak i privuku veću pažnju.\nJupiter u prvoj kući koja je vatrena i angularna (ugaona) kuća neretko ukazuje na vrlo harizmatičnu, ekstrovertnu, entuzijastički raspoloženu i pozitivno nastrojenu ličnost. Grandiozna harizma, otvorenost, vedrina, neposrednost i prirodna opuštenost u komunikaciji i postupcima joj često osiguravaju ostavljanje jako pozitivnog utiska u međuljudskim odnosima. Prirodno ugrađena divovska harizma s kojom se ovo biće rađa, olakšava i dobro uklapanje i prihvatanje u društvu kao i prilagođavanje različitim životnim uslovima i situacijama odnosno različitim grupacijama ljudi i društvenim slojevima. Zahvaljujući takvoj impozantnoj harizmi često dobro prolazi s ljudima, uspevajući da s lakoćom postigne dogovore, kompromise, saradnju ili, u zavisnosti od situacije i od želja, i nešto više.\nNa osobe iz svog okruženja obično ostavlja utisak otvorene, pristupačne, velikodušne, darežljive i prijateljski nastrojene osobe kojoj se one slobodno mogu obratiti kad nešto zatreba i na koju se mogu osloniti u situacijama kada je potrebna podrška ili neka vrsta pomoći. U prijateljskim i porodičnim/familijarnim odnosima obično se pokazuje kao neko ko ima dosta razumevanja i empatije prema drugima i kao neko ko će umeti da sasluša i da pomogne svojim iskrenim savetima onda kada je to potrebno. Kada je u pitanju ljubavna sfera, ova harizmatična ličnost prirodno privlači željene persone k sebi i u ljubavi zavodi po kratkom postupku.\nOvaj položaj Jupitera neretko otkriva i da se do sreće, prosperiteta i do uspeha dolazi prilikom rada s ljudima. Prisutan je dakle, potencijal za ostvarenje većeg ličnog ispunjenja, zadovoljstva i uspeha preko bavljenja poslom koji podrazumeva aktivan rad s ljudima i/ili učestvovanjem u nekim drugim aktivnostima koje uključuju komunikaciju i kontakt s ljudima i koje su povezane sa interakcijom s ljudima.\nDo blagostanja i unutrašnje harmonije se dolazi i putem afirmisanja sopstvene ličnosti nastojanjem na osvešćivanju sopstvenog individualiteta i njegovog vrednosnog bivstvujućeg, da se kao proprium koji postoji po sebi ističe i prikazuje pred svetom u pravom svetlu i da posredstvom sopstvenih vrlina, znanja i kvaliteta ostvaruje svoje životne uspehe i osigurava sebi srećniju budućnost.\nNeizostavan deo tog procesa je svakako i želja za usavršavanjem znanja (što uključuje i težnju ka visokom obrazovanju), za proširivanjem sopstvenih horizonata saznanja i za sticanjem životne mudrosti.\nJupiter u prvoj kući nagoveštava naglašenu potrebu za otvorenim i nesputanim isticanjem individualnosti svog mišljenja i svojih stavova i ideja kako o običnim stvarima iz svakodnevnog života tako i o dešavanjima koja se odnose na političku sferu života kao i o temama koje uključuju filozofski diskurs.\nTakođe, može biti karakteristično i neumorno ćaskanje i diskutovanje o pravničkim pitanjima i o istini kako bi bila zadovoljena potreba da iznosi mišljenje i argumente za koje smatra da dokazuju da je u pravu po pitanju stavova u koje veruje i koje zastupa.\nSvoja znanja i svoje životno iskustvo teži da upotpunjuje i da proširuje i na putovanjima koja neretko podrazumevaju posećivanje udaljenijih destinacija. Čak i na nekim dužim putovanjima i u okruženju koje smatra neobičnim ili egzotičnim nastoji da u velikoj meri istakne svoju individualnost.\nOvakva Jupiterova pozicija kod mnogih osoba ukazuje na snažnije indicije za sticanje većeg materijalnog bogatstva do kojeg se dolazi sopstvenim rukama odnosno sopstvenim trudom, znanjem i radom.\nSposobnost za sticanje i uvećanje bogatstva i imovine se neretko ogleda i kroz mogućnosti lakšeg unovčavanja talenta za liderstvo i za organizaciju poslova. Nezanemarljivu ulogu u tome mogu imati i poznanstva/prijateljstva sa uticajnim osobama čija bi pomoć mogla dodatno povećati šanse za realizaciju željenih planova.


Ova sredstva, ali i dodatnih 960 hiljada dinara, dobijenih od Stalne konferencije gradova i opština iz programa Swiss PRO, koji realizuje Kancelarija Ujedinjenih nacija za projektne usluge, biće potrošena odlukom građana, koji su imali priliku da glasaju za jedan od tri ponuđena predloga – rekonstrukciju esnafske česme u Malom parku, izgradnju dečijeg igrališta na Megdanu ili rekonstrukciju fudbalskog igrališta na Gradskoj plaži. Odlučeno da se radi rekonstrukcija Malog parka, ali i dečije igralište na Megdanu, jer su oba projekta imala sličan broj glasova.\nMijo Petković, INFO 24\n“Ovo je druga godina za redom kada opredeljujemo deo budžetskih sredstava za ove namene, odnosno, deo budžeta od naplaćenog poreza na imovinu. Tako građani imaju priliku da predlažu i glasaju za konkretne projekte za koje žele da se rade u njihovom okruženju”, kaže Mijo Petković, član Gradskog veća za finansije.\nRadovi na izgradnji igrališta na Megdanu počeće vrlo brzo, nakon završetka tendera koji je u toku.\nNikola Maksimović, Foto: INFO 24\n„Kompletno će, prema važećim standardima, biti urađena podloga, nabavićemo nove sprave i mobilijar, a sa uređenjm fasada i novim grafitima ovaj prostor će biti potpuno oplemenjen“, rekao je Nikola Maksimović, direktor JP „Užice razvoj“.\nIz gradske kuće Užice pozivju građane da apliciraju i da zajedno sa gradom isfinansiraju investicije koje žele u svom neposrednom okruženju, bilo da se one nalaze u gradskim, prigradskim ili seoskim mesnim zajednicama.\nTags: Mijo Petković, Nikola Maksimović, porez, užice


Bulatović nudio pregovore o predaji Mladića | Republika Srpska\nNaslovna Vijesti Bulatović nudio pregovore o predaji Mladića\nBulatović nudio pregovore o predaji Mladića\nSrpski tužilac za ratne zločine Vladimir Vukčević izjavio je da je bivši direktor Bezbjednosno-informativne agencije /BIA/ Rade Bulatović nudio tužilaštvu za ratne zločine pregovore o predaji haškog optuženika Ratka Mladića. Na pitanje da li to znači da je Bulatović znao gdje je Mladić, ali ga nije hapsio, i zašto nije predmet krivičnog gonjenja, Vukčević je za „Blic nedjelje“ rekao da zakon definiše da je krivično djelo pomaganje izvršiocu poslije izvršenja krivičnog djela i daje mogućnost da se procesuiraju svi koji su pomagali haškim bjeguncima.\n„Za sada vodimo jedan postupak za skrivanje Stojana Župljanina, pretkrivični postupak za skrivanje /Radovana/ Karadžića i svako drugi za koga ustanovimo biće predmet krivičnog gonjenja“, rekao je Vukčević.\nOn je naveo da je mnogo toga izmijenjeno od kako Bulatović nije na mjestu šefa BIA, pa je u sastav Akcionog tima za lociranje i hapšenje haških optuženika od njegovog odlaska uključen i šef predstavništva Haškog tribunala u Beogradu Dejan Mihov i jedan istražitelj iz Haga.\n„Oni od tada rade sa nama i svakodnevno su upoznati sa svim akcijama. Osim toga, Akcioni tim je u direktnoj vezi putem video linka sa /glavnim haškim tužiocem Seržom/ Bramercom. Oni su svedoci velikog broja pretresa, akcija potrage za finansijerima, kao i provera da li su podaci dobijeni u vreme Radeta Bulatovića korišćeni na pravi način“, rekao je Vukčević.\nBulatović je odbio da kontaktira sa novinarom „Blica“, kratko poručivši da su sve Vukčevićeve trvdnje laži.\nPrema saznanjima „Blica“, Bulatović je ponudu o pregovorima iznio u periodu prije jula 2006. godine, to jest, prije formiranja Akcionog tima za okončanje saradnje sa Haškim tribunalom. U Tužilaštvu je na ponudu Bulatovića odgovoreno pozitivno i Vukčević je bio spreman da pregovora. Bulatović, međutim, prema saznanjima „Blica“, istog dana odlazi u kabinet tadašnjeg premijera Vojislava Koštunice i pregovori o predaji propadaju.


Mirko Vučurević: Partizan nam duguje 750.000 evra za Bambija\nObjavljeno 08.01.2013. u 13h\nPrvi čovek FK Banat i generalni sponzor prvoligaša iz Zrenjanina, Mirko Vučurević, danas je na konferenciji za medije govorio o problemima sa kojima se klub suočava zbog neisplaćenih dugovanja od strane FK Partizan. Naime, kada je Zoran Bambi Tošić prešao iz Banata u Partizan, potpisan je ugovor po kojem Banatu pripada deo novca kada Bambi bude otišao u neki inostrani klub. Međutim, Banat deo inostranog kolača još uvek nije dobio.\n– Pred Privrednim sudom u Zrenjaninu je u toku više parnica između ofšor kompanije „Frends & fudbal internacional“ iz SAD, agenta Zorana Pavlovića. Kompanija smatra da je FK Banat dužan 750.000 evra, dok mi smatramo da nama oni duguju. Oktobra 2010. godine sud u Zrenjaninu je doneo privremenu meru da Partizan isplati Banatu 548.000 evra, međutim to se još uvek nije dogodilo – kaže Vučurević za Ilovezrenjanin.\nBanat se nalazi u teškoj finansijskoj situaciji i taj novac je preko potreban za dovođenje pojačanja, kako klub ne bi ispao iz saveznog ranga. Ako bi se to dogodilo, Banat bi prema ugovoru mogao da izgubi i pravo korišćenja stadiona u Karađorđevom parku.\n– Bez obzira na sve, Banat neće propasti. Ipak, moramo da dobijemo tih 750.000 evra, kako bi doveli pojačanja.\nPrvi čovek Banata je jutros razgovarao i sa gradonačelnikom Ivanom Bošnjakom. Tema razgovora je bila eventualna pomoć grada oko sanacije terena.\n– Gradonačelnik je bio izuzetno ljubazan, a razgovor veoma konstruktivan. Nadam se da će grad pružiti podršku FK Banat – dodao je Vučurević.\nTagovi:bambi, banat, fudbal, Fudbal, Mirko Vučurević, Tošić


Slovenija proglasila Hezbolah terorističkom organizacijom - Svet - Dnevni list Danas\nPočetna » Svet » Slovenija proglasila Hezbolah terorističkom organizacijom\nJanšina vlada pridružila se svojom odlukom drugima\nSlovenija je proglasila ceo Hezbolah terorističkom organizacijom, pridruživši se tako mnogobrojnim evropskim zemljama koje odnedavno ne prave razliku između političkog i oružanog krila te libanske ekstremističke organizacije, javili su danas izraelski mediji.\n0Piše: S. D. 01. decembra 2020. 18.02 Izmenjeno: 21.51\nU saopštenju Vlade Slovenije, prenosi Beta, navedeno je da će se ona od sada prema proiranskom Hezbolahu odnositi kao prema „zločinačkoj i terorističkoj organizaciji koja predstavlja pretnju za mir i bezbednost“.\n„Aktivnosti Hezbolaha su isprepletane s organizovanim kriminalom i sprovođenjem terorističkih i paravojnih aktivnosti na globalnom nivou“, navedeno je u saopštenju vlade u Ljubljani.\nOdluka je doneta posle preporuka stalne grupe za koordinaciju i restriktivne mere koju predvodi zvaničnik Ministarstva spoljnih poslova, a koja je predstavila vladi izveštaj o aktivnostima i načinu rada Hezbolaha.\nPodsetimo, na letošnjem sastanku u Beloj kući predstavnici Srbije i Kosova takođe su obećali da će Hezbolah označiti kao terorističku grupu.\nMinistar spoljnih poslova Izraela Gabi Aškenazi je zahvalio Ljubljani na tom potezu, rekavši da se Slovenija takvom odlukom pridružila nedavnim odlukama vlada u Evropi i Južnoj Americi, te da je Hezbolah organizacija koja „najpre i najviše nanosi štetu samim libanskim građanima i drži ih kao taoce da služe interesima Irana“.\nOn je pozvao i druge zemlje i Evropsku uniju da slede taj primer.\nSve donedavno većina evropskih zemalja je smatrala samo oružano krilo Hezbolaha terorističkom organizacijom, tvrdeći da je političko krilo sastavni deo libanske političke scene.\nU proteklih godinu i po 16 zemalja, uključujući Nemačku, Veliku Britaniju, Holandiju, Litvaniju, Estoniju, Gvatemalu, Honduras, Argentinu, Kolumbiju, objavilo je da smatraju čitavu tu organizaciju terorističkom.\nHezbolah, Janez Janša, Slovenija, TeroristiJerusalim\nSlovenija predstavlja Hrvatsku na samitu EU


KUP BiH: RK Čelik – RK Derventa (45:29) (FOTO) - Portal 072info\nAutor teksta Redakcija 6. Novembra 2013.\nU užarenoj atmosferi Gradske arene u Zenici večeras je odigrana utakmica drugog kola Kupa BiH u okviru koje su se sastali RK Čelik i RK Derventa.\nPrvo poluvrijeme za rukometaše obje ekipe bilo je dosta teško, obzirom da se prava snaga ekipa mjerila baš u njemu, te je rezultat nakon prvog poluvremena završen rezultatom 21:15. Ono što je zasigurno bilo tačno i vidljivo tokom prvih pola sata igre jesu odbrane golmana Dragana Starčevića, koji je pokazao po ko zna koji put veliki talenat i spremnost za svaku utakmicu.\nNajviše pogodaka u prvom poluvremenu postigao je rukometaš RK Čelika Boško Jolović, čije su lopte zavšravale u mreži protivnika bez mnogo odrađenog posla.\nVažno je naglasiti da je drugo poluvrijeme svoju igru započeo i Mirza Dervenčić i to sa povredom, a pored njega valja pomenuti i jednog od boljih rukometaša u večerašnjoj utakmici, Aldina Begagića.\nPosljednjih pet minuta susreta, oba trenera ekipa, odlučile su utakmicu okončati sa mlađim naraštajima ekipa, te je konačni rezultat utakmice između RK Čelik i RK Derventa završio rezultatom 45:29, te su domaćini na čelu sa prisutnom publikom zadovoljni napustili dvoranu gradske arene.\n10 GODINA A-SDA ZDK: Ne smijemo dozvoliti da se uništi BiH!


SKUPŠTINA SRBIJE O KIM: Ko učestvuje a ko bojkotuje sednicu!? – Balkanekspresrb.rs\nPredsednik Srbije Aleksandar Vučić danas će poslanicima Narodne skupštine predstaviti izveštaj o dosadašnjim pregovorima o rešavanju problema s Kosovom.\nMeđutim, kako su istakli mediji, na sednici neće biti predstavljen detaljan plan Srbije koji će biti ponuđen Prištini da ne bi bila ugrožena pregovaračka pozicija Srbije.\nU Skupštini navode da će Vučić na današnjoj posebnoj sednici govoriti najmanje dva sata, kao i da će se, osim Kosova, dotaći i drugih tema.\nVučić je govor pripremao zajedno sa 30 saradnika, a također su spremljeni i odgovori na eventualna pitanja poslanika.\nSednici će prisustvovati i predsednica Vlade Srbije Ana Brnabić, ministri i direktor Kancelarije Vlade Srbije za Kosovo Marko Đurić.\nPredsednica Skupštine Maja Gojković izjavila je da očekuje da će debata biti sadržajna i da će trajati dva dana, a da će posle Vučićevog izlaganja svi šefovi poslaničkih grupa i poslanici imati priliku da komentišu izveštaj i da iznesu svoje stavove.\nNa sednicu neće doći deo opozicije koji bojkotuje rad parlamenta i podržava proteste „1 od 5 miliona“. Opozicija će sednicu pratiti i komentarisati iz skupštinskog hola. Opozicioni poslanici traže da im vlast dostavi ne samo Izveštaj kancelarije za KiM već i izveštaj o dijalogu u kom bi bili navedene sve informacije o zvaničnim i kako su rekli tajnim pregovorima. Jedan od formalnih zahteva protesta „1 od 5 miliona“ je i da vlast objavi plan za Kosovo.\nNajavljeno je da će, pored SNS i Partija ujedinjenih penzionera (devet poslanika), Jedinstvena Srbija (šest poslanika), Pokret socijalista – Narodna seljačka stranka (pet poslanika), Savez Vojvođanskih Mađara (pet poslanika) i poslanička grupa Socijaldemokratske partije Srbije (10 poslanika) Rasima LJajića prisustvovaće popodnevnoj sednici.\nDoćiće i poslanici Srpske radikalne stranke (22 poslanika), ali još nije poznato da li će oni podržati predloženi izveštaj. Kako je rekao Nemanja Šarović, poslanik ove stranke stav o Izveštaju Radikali će saopštiti tokom diskusije. Od toga će zavisiti da li će podržati Vučićev izveštaj.\nSednicu neće bojkotovati poslanička grupa LDP-LSV-SDA Sandžaka (devet poslanika i LDP Čedomira Jovanovića.\nPredsednik Lige socijaldemokrata Vojvodine Nenad Čanak potvrdio je dolazak, ali i istakao da je ovo sedma ili osma sednica na temu Kosova kojoj je prisustvovao i da „nijedna nije donela konkretni rezultat“.\nPoslanici Stranke moderne Srbije (šest poslanika) čiji je šef Tatjana Macura, i koji su 2016. većinom izabrani na listi Dosta je bilo Saše Radulovića, najavili su da dolaze i da prekidaju bojkot. Naveli su da su tako odlučili nezavisno od ove sednice. Iz Saveza za Srbiju saopšteno je da je svako ko raskine bojkot raskinuo Sporazum za Srbiju, zajednički dokument šire opozicije, potpisan tokom protesta „1 od 5 miliona“.\nSednicu bojkotuje i grupe Samostalnih poslanika gde su dvoje u Stranci slobode i pravde Dragana Đilasa. Izjavio je da nijedan pravi opozicioni poslanik neće prisustvovati ovoj sednici parlamenta.\nPri bojkotu je ostalo i 15 poslanika Demokratske stranke, kao i četiri poslanika Socijaldemokratske stranke Borisa Tadića.\nI Boško Obradović, lider Dveri (tri poslanika), bojkotovaće sednicu.\nIako nisu u SzS poslanici Demokratske stranke Srbije (dva poslanika neće prisustvovati današnjoj sednici.\nPokret Dosta je bilo (tri poslanika) koji takođe nisu u Savezu i nisu potpisnici Sporazuma takođe su najavili da će bojkotovati sednicu.\nOd 21 poslanika koji ne pripada nijednom poslaničkom klubu, njih cetvorica će po svemu sudeći prisustvovati sednici o Kosovu i Metohiji, i to Muamer Zukorlić, Jahja Ferhatović, Dragan Jovanović i Mladen Grujić. Sednici će po svemu sudeći prisustvovati i Miladin Ševrlić, koji je doskora bio deo poslaničkog kluba Dveri.\nDva poslanika Zelene stranke biće u skupštinskoj sali ali neće učestvovati u diskusiji i neće glasati. Nezavisni poslanik i predsednik Nove stranke Zoran Živković neće učestvovati u raspravi.♦


KONZUM BiH usvojio Povelju o poštivanju ljudskih prava u poslovanju - Akta.ba\n03.07.2020. 10:13 / Izvor: Akta.ba\nKONZUM BiH usvojio je Povelju o poštivanju ljudskih prava u poslovanju, koju je razvio Institut za razvoj mladih KULT.\nNihad Imširović, direktor Društva, izjavio je da Konzum BiH snažno podržava ovakve projekte i da je njihovo opredjeljenje zaštita i unaprjeđenje svih ljudskih prava u kompletnom poslovanju.\nDodao je da je ponosan na činjenicu da je Konzum BiH među prvim velikim kompanijama u BiH koje su usvojile Povelju.\n"Naš način poslovanja, ali i stil života svakoga od nas je opredjeljenje za poštivanje i uvažavanje ljudskih prava. Nismo dovodili u pitanje nijednu od 15 tačaka koje ova Povelja propisuje i vrlo rado ih poštujemo i primjenjujemo u našem poslovanju", izjavila je izvršna direktorica Konzum BiH, Nedeljka Bilić.\nJasmin Bešić, izvršni direktor Instituta za razvoj mladih KULT dodao je da je veoma važna međusektorska saradnja i da je Institut voljan raditi i na drugim projektima koji uključuju privredni sektor kao vrlo značajnog partnera.\nInstitut za razvoj mladih KULT nastavit će i u narednom periodu raditi na predstavljanju Povelje među preduzećima, kako bi cjelokupno društvo u Bosni i Hercegovini uvidjelo važnost poštivanja ljudskih prava u poslovanju kao jednu od tačaka pristupanju Europskoj Uniji.\nPovelja o poštivanju ljudskih prava u privrednom sektoru kreirana je u saradnji s Udruženjem poslodavaca FBiH i uz finansijsku podršku Europske Unije.


Dom zdravlja Trebinje spreman za vakcinaciju | Hercegovina Press\nDom zdravlja Trebinje spreman za vakcinaciju\nMedicinski radnici Doma zdravlja Trebinje danas su bili u Banjaluci na obuci za vakcinaciju protiv korona virusa, potvrdila je direktor Doma zdravlja Trebinje Branka Drašković.\nOna je istakla je da su obučena dva tima , jedan iz Porodične medicine i tim Higijensko-epidemiološke službe.\nEpidemiolog Jelena Durić koja je bila na obuci je rekla da su zdravstveni radnici ovog doma zdravlja spremni za vakcinaciju i da sa nestrpljenjem očekuju njen početak, te da je postoji i određeno interesovanje građana za vakcinaciju.\nDirektor Instituta za javno zdravlje Branislav Zeljković je istakao da se početak masovne vakcinacije u Srpsloj očekuje kada stigne veća količina vakcina, te da će prioritet imati zdravstveni radnici, osobe u domovima za stare i osobe sa hroničnim oboljenjima, a nakon njih druge grupe, kao što su radnici u prosvjeti i Ministarstvu unutrašnjih poslova, Republičkoj upravi civilne zaštite, novinari, snimatelji i drugi.\n„Кada je riječ i prijavi za vakcinaciju, u narednih 15 ili 20 dana ćemo prilagoditi aplikaciju za prijavljivanje koju ima Srbija, kako bi naši građani mogli da se prijave putem interneta, ali će to moći da učine i putem telefona, rekao je Zeljković.\nOn je rekao da je dobavljač obavezan da određenu količinu vakcine isporuči do kraja februara, te da očekuje da će to biti 27. ili 28. februara. Zeljković je naveo da je do sada u Republici Srpskoj vakcinu „sputnjik ve“ primilo 935 zdravstvenih radnika, dok je više od 1.400 zdravstvenih radnika iz Srpske vakcinisano u Srbiji.


Zdravstveni problemi Zulfikara Ališpage - Detektor\n7. Oktobra 2019.15:41\nNakon što Ališpago nije pristupio na prošlo ročište zbog zdravstvenih problema, Jusufović je pozvana kao stručni svjedok da objasni svoj nalaz od 30. avgusta, nakon čega je optuženi primljen u bolnicu.\nJusufović je kazala da kod optuženog često dolazi do pada nivoa šećera u krvi unosom hrane, što je posljedica ranijeg operativnog zahvata. Ona je dodala da hipoglikemija još nije regulisana i da je u ovom slučaju ključna edukacija pacijenta.\nNa pitanje Odbrane, ona je rekla da pad šećera može da uzrokuje i fizička aktivnost, kao i stres. Navela je da česte hipoglikemije, između ostalog, uzrokuju konfuznost, a mogu dovesti i do otežanog pamćenja, što je primijetila kod Ališpage.\nDoktorica je napomenula da su u ovakvim slučajevima moguće i ponovne operacije.\nPredsjedavajuća Sudskog vijeća Željka Marenić naložila je Odbrani da dostavi svu medicinsku dokumentaciju od aprila, kada je optuženom konstatovana hipoglikemija. Sugerisala je optuženom da što prije organizuje najavljeni kontrolni pregled u Turskoj, kako bi Vijeće naložilo medicinsko vještačenje njegovog zdravstvenog stanja.


Naslovna Video Channel SAM - Srpska asocijacija menadžera\nBroj gledanja: 1711\nU organizaciji Srpske asocijacije menadžera (SAM), organizovan je 9. Junski susret članova SAM, u bašti hotela Faklenštajner. Kao i svake godine, ovaj događaj, okupio je najuglednije menadžere i privrednike, visoke zvanice iz državnih institucija, predstavnike diplomatskog kora, međunarodnih institucija i mnogobrojne medije. Pored tradicionalnog okupljanja, ove godine, tema Junskog susreta bio je proces evropskih integracija, kao i saradnja sa institucijama Vlade. Specijalni gosti na događaju, bili su Jadranka Joksimović, ministar bez portfelja, zadužena za evropske integracije u Vladi Republike Srbije i Franc Bogovič, poslanik i potpredsednik grupe „Prijatelji Srbije“ u Evropskom parlamentu. Franc Bogovič izjavio je da će Srbija, prema njegovom mišljenju, biti prva zemlja koja će posle 2019. godine, kada se EU ponovo otvori za nove članice, ući u tu zajednicu. Bogovič je, na Junskom samitu Srpske asocijacije menadžera, podsetio da je predsednik Evropske komisije Žan Klod Junker rekao da nijedna zemlja ne može ući u EU do kraja 2019. godine, a da su u najužem krugu posle tog datuma na Zapadnom Balkanu Srbija i Crna Gora. Bogovič je naveo da je Srbija u prethodne dve godine uradila veliki posao u reformi poslovnog ambijenta i zakonodavstva, ali i za poboljšanje odnosa u regionu.\nSAM godinama unazad kontinuirano radi na edukaciji svojih članova na temu evropskih integracija i procesa pregovaranja Srbije za ulazak u Evropsku Uniju. Pored potpisanog Memoranduma o saradnji sa Kancelarijom za evropske integracije, SAM organizuje i predavanja u saradnji sa vodećim kompanijama u Srbiji o tome kako i manje firme mogu aktivnije da se informišu i sagledaju sve aspekte EU integracija, kao i da na vreme prilagode svoje poslovanje zathevima EU tržišta.\nJunski susret završen je zajedničkom konstatacijom da se pred našim društvom nalazi još puno posla na putu ka Evropskoj Uniji i da taj put najlakše možemo preći ukoliko svi važni činioci društva budu radili zajedno.


| Vladimir Pavićević: Kriza političkih stranakadvogled.rs\nNačin na koji su vođeni pregovori o formiranju nove vlade Srbije samo je još jednom potvrdio da u polju delovanja političkih stranaka ne postoji nemoguća kombinacija. Stranački programi, sistemi vrednosti i principa nisu bili argumenti za pregovarače, već su osnov za dijalog činili paketi ponuda o raspodeli plena. Ovakav pristup u formiranju vlade je još jedna dobra ilustracija teze da u Srbiji postoji kriza političkih stranaka i ovde ću pokušati da tu tezu argumentujem.\nCilj političke stranke bi u demokratskim sistemima trebalo da bude osvajanje vlasti radi ostvarivanja stranačkih politika, kojima se uspostavlja ili ojačava odgovarajući vrednosni sistem u zajednici i stvaraju pretpostavke za rešavanje problema s kojima se suočavaju građani. Mehanizmima javnih politika uspostavlja se raznovrsnost ponude, na osnovu čega građani odlučuju koji predlozi su za njih bolji da bi na osnovu toga glasali.\nDebata o javnim politikama čini modernu politiku u razvijenim demokratijama. Lideri političkih stranaka u Srbiji, međutim, ne mare za opšte dobro ni za mišljenje građana. Preovlađuje stav da javne politike ne treba da budu deo stranačkog delanja, već da priliku za njihovo kreiranje treba tražiti od momenta kada se sazna da je politička partija u vlasti. Ideja o prethodnom legitimisanju političke stranke kroz pripreme javnih politika u strankama u Srbiji ne postoji.\nUmesto javnih politika, građani Srbije nailaze na puke političke parole. Tako smo na majskim izborima sa jedne strane dobili parole o poslu, sigurnosti i investicijama, sa druge o uspehu i poštenju, sa treće o jasnosti i čvrstini, sa četvrte o istini, sa pete o stopiranju stranačkog zapošljavanja i tako redom. Nijedna od ovih parola nije počivala na prethodno definisanom predlogu javne politike. Čak je delovalo kao da se političke stranke nadmeću koja će kao parolu lansirati poruku koja što je moguće više odudara od realnih karakteristika i rezultata njihovog delanja.\nUnutarstranački dijalog ne postoji jer su političke stranke umrtvljene iznutra. Po strukturi to nisu moderne organizacije, već srednjovekovni esnafi u kojima nema nikakve dinamike. U našim strankama nema ni važnih političkih ličnosti koje imaju svoje stavove i poznati su javnosti kao autoriteti. Postoje samo nezamenljivi lideri, jedan čovek i svita koja obezbeđuje da se utiša mogući glas protiv ili glas konkurencije i spreči svaki pokušaj unutarstranačke demokratije.\nRazumevanje političke partije kao prilike za dobar biznis je, uz instalaciju odgovarajućeg izbornog zakonodavstva, obezbedilo inflaciju parlamentarnih stranaka. U novom sazivu biće ih 45, a skoro polovina od tog broja činiće vladajuću koaliciju. To i ne bi bila toliko neobična situacija kada ne bismo znali da je svaka stranka koja je imala samo jednog poslanika do sada mesečno iz budžeta dobijala po milion dinara, a sada će taj iznos da bude i dupliran. Nastojeći da pokupe svaki glasić, vodeće stranke prave predizborne konglomerate neobičnih kombinacija. Time smanjuju konkurenciju, a praktično nepostojećim strankama, koje „šlepuju” u koalicijama, obezbeđuju kao nagradu poslaničko mesto i neviđene mesečne nadoknade. Ovakav sistem mrvi vlast do besmisla i dezorganizacije, a male stranke pretvara u političke parazite.\nAko tome dodamo i činjenicu da je Zakonom o političkim strankama institucionalizovan sistem sprečavanja alternativa, postaje sasvim vidljivo da u Srbiji zaista imamo krizu političkih stranaka. Ona je nastala transformacijom političkih stranaka kao važnih aktera u demokratskom procesu u preduzeća u okviru kojih se odvija kontinuirana kalkulacija sume novca koju stranka može da obezbedi lideru i sviti.\nCilj političkih stranaka u Srbiji je što veće učešće u raspodeli plena, a do njega se dolazi simuliranim takmičenjem kroz fiktivne razlike čiji je izraz prazna parola. Tezom o krizi političkih stranaka ne evidentira se samo jedan od mnogih problema srpskog višepartizma, već i to da postojeće političke stranke predstavljaju pretnju demokratskim pravilima i principima u političkom sistemu Srbije. Građanske vrline su nemoguće pod teretom ovih autoritarno organizovanih interesnih grupa koje otimaju i ono malo resursa koje ovo društvo još poseduje.\ndocent na Univerzitetu u Beogradu\nPolitika, objavljeno: 13.07.2012.\n← Vesna Rakić Vodinelić, Intelektualci i politika\nGroblje suvereniteta →


TotalCar.rs » Stigao novi „reno megan“\nnovo, Renault, Srbija\n0 komentara 4588 pregleda\nNovi adut kompanije “Reno-Nisan Srbija” na našem tržištu, “reno megan”, nedavno je imao zvaničnu promociju pred specijalizovanim novinarima, a prodaja je počela prvih dana februara.\nNovi “megan”, već na prvi pogled, nikog ne ostavlja ravnodušnim, jer ima sjajno izvajan prednji deo (novi vizuelni identitet “Renoa”), skladne, stilizovane linije, a prepoznatljiv logotip i dnevna LED svetla daju snažan, veoma upečatljiv izgled.\nNaravno, novi “megan” je nasledio sve dobre osobine svog prethodnika, ali su dizajneri i inženjeri otišli korak dalje, pa ovaj automobil obećava još više uzbuđenja i uživanja u vožnji.\n– Novi “megan” će imati i nove, poboljšane motore poslednje generacije, ekonomičnije i još čistije u odnosu na prethodne – kaže Milan Belin, direktor “Reno-Nisan Srbije”.\nTu su i sasvim novi elektronski sistemi koji će vožnju “megana” učiniti još spektakularnijom. Unapređen je i multimedijalni “R-link”, a posebno treba naglasiti i sistem “visio”.\nReč je o sistemu koji je povezan s prednjom kamerom i prepoznaje označene linije na putu i položaj vozila. Novi “megan” vas tako upozorava ukoliko slučajno skrenete iz svoje saobraćajne trake i automatski uključuje duga svetla kada uslovi vožnje to zahtevaju.\nBezbrižniju svakodnevicu omogućavaju vam i druge najnovije inovativne “Renoove” tehnologije, poput kamere za vožnju unazad koja olakšava manevrisanje i automatskog dvozonskog klima-uređaja.\nPočetna cena “megana” sa opremom “autentik” i benzinskim motorom od 1,6 litara “16V” sa 110 KS iznosi 12.990 evra. Najjeftiniji “dizelaš“ (DCi 95) košta 14.490 evra, a fabrika obećava prosečnu potrošnju od svega 4,1 litar dizela na 100 km i emisiju štetnih gasova od svega 106 grama CO2 po pređenom kilometru.


Zašto je mladim liderima potrebna podrška • CodeIT\nNajuspešnije kompanije su obično „mlade i u usponu“. Mladi lideri će doneti drugačiju perspektivu, entuzijazam i sveže ideje u vaš tim.\nMnogi vlasnici kompanija pretpostavljaju da će se pojaviti nova generacija lidera, spremnih da vode. U idealnom slučaju, kompanija bi trebalo da ima struktuiran program za prepoznavanje i pomoć talentovanim članovima tima, bilo da stiču nove veštine ili unapređuju one koje već poseduju, kako bi preuzeli vođstvo.\nKako možemo pomoći mladim liderima i koji su najbolji koraci koje treba preduzeti kako bi se njihov potencijal maksimalno iskoristio?\nDajte mladim liderima priliku da upravljaju\nMladim liderima su potrebne prilike da upravljaju pre nego što zauzmu konkretne liderske pozicije. Na ovaj način će naučiti neke od neophodnih veština pre nego što iskuse pritisak koji sa sobom nose rukovodeće pozicije.\nPružanjem podrške i obezbeđivanjem resursa mlade lidere ohrabrujemo i kada uspeju, ali i kada pogreše.\nMladim liderima su neophodni mentori\nZa lidera, posebno mladog, neophodno je da ima mentora. Povezivanje mladih sa drugim, iskusnijim liderima unutar iste industrije ili organizacije će im pomoći da prođu što “bezbolnije” kroz čitav proces.\nUloga mentora je da pomogne budućem lideru, ohrabrujući ga da uči, usavršava se i raste. Na ovaj način mladi lideri će bolje obavljati svoje uloge i dalje napredovati u karijeri.\nDa bi postali uspešni, mladi lideri moraju biti radoznali i željni da saznaju više o drugim članovima tima, o njihovim talentima i sposobnostima. Biti timski igrač i otvoren prema drugima će od lidera ujedno stvoriti kreativnog mladog preduzetnika.\nUčite ih samosvesnosti\nIako koncept samosvesnosti (self-awareness) znači bolje razumevanje sebe, to takođe znači traženje povratnih informacija od zaposlenih kako bi novi lideri mogli da prepoznaju kritične tačke na kojima vredi raditi.\nBudući lideri bi trebalo da budu rezilijentni\nLiderstvo često znači rad pod pritiskom.\nIzazovne situacije neretko zahtevaju od lidera da menjaju pravac i prilagođavaju se.\nDogađaji ne moraju biti krizne situacije – biti rezilijentan je osobina podjednako važna za svakodnevne probleme i prepreke sa kojima će se lider suočiti.\nPustite ih da pogreše\nAko mladi lideri nikada nisu imali priliku da pogreše, onda nikada neće moći da uče na sopstvenim greškama. Mlade lidere treba podsticati i da preuzmu rizike kada je to prihvatljivo. Ukoliko prave greške dok su još uvek pod nadzorom mentora kome veruju, imaće više samopouzdanja da ne ponove iste kasnije kada ulozi budu veći.\nPokažite svima njihov talenat\nNema razloga da skrivate mlade lidere. Uključite ih u svakodnevne zadatke i aktivnosti, ohrabrite ih da doprinesu, pokažite ih svojim partnerima i klijentima. Ukoliko imate program za pripravnike u okviru vaše organizacije, ovo je savršen način da razvijete nove lidere i pokažete njihov talenat.\nDopuštajući im da vode timove i govore u ime drugih, oni će se razvijati u skladu sa potrebama vaše kompanije.\nUvek ih ohrabrujte\nKada se obraćate celom timu, obavestite i svoje buduće vođe koliko poverenja imate u njih i koliko želite da uspeju.


Povećanje broja putnika na Međunarodnom aerodromu Sarajevo – dijalogin.tv\nPovećanje broja putnika na Međunarodnom aerodromu Sarajevo\nDirektor Međunarodnog aerodroma Sarajevo Armin Kajmaković kazao je da je već u novembru premašen broj putnika na ovom aerodromu u odnosu na prošlu godinu.\n– Već u augustu s 118.350 putnika postavili smo i novi rekord po broju putnika opsluženih u jednom mjesecu – kazao je u razgovoru za “Dnevni avaz” direktor Kajmaković.\nPojasnio je da na aerodromu operira 12 aviokompanija, koje povezuju Sarajevo s 13 destinacija, te Kajmaković ističe da Aerodrom očekuje 800.000 putnika, čime će oboriti još jedan vlastiti rekord.\nUloženi su i znatni napori u dovođenje novih aviokompanija, poput “Air Arabije”, koja je uspostavila avioliniju na relaciji Sarajevo – Šarža, dok bi početkom 2017. godine u redovni aviosaobraćaj trebale bi biti uključene i kompanije “Wizz Air” s linijom Sarajevo – Budimpešta i “Qatar Airways”, koja uvodi liniju Sarajevo – Doha.\n– Također, u vremenu kada se sve veći obim trgovinske razmjene obavlja aviosaobraćajem, naš aerodrom predstavlja ključnu sponu za brojne izvoznike s tržištima širom svijeta – istaknuo je Kajmaković.\nOvakav rast prometa zahtijeva i veće prostorne kapacitete te je površina dolazećeg gejta već proširena za 70 posto, a uspostavljena je autobuska linija kompanije “Centrotrans Eurolines”, koja povezuje aerodrom s centrom grada.\nDirektor Kajmaković naglasio je i da su izdvojena sredstva za rješavanje problema smanjene vidljivosti, podsjećajući da slijetanje na sve aerodrome, koji se nalaze u uvalama, veoma komplicirano i bez vjetrova ili magle. (Dijalogin/Fena)\nTreća emisija Dijalogin s temom "Emigracija ||"


Nikolić: Rusija nikada ne bi ništa tražila od Srbije - 01.10.2015, Sputnik Srbija\nNikolić: Rusija nikada ne bi ništa tražila od Srbije\nPredsednik Srbije Tomislav Nikolić izjavio je u Njujorku da je ovogodišnja sednica Generalne skupštine Ujedinjenih nacija po mnogo čemu posebna, istakavši da su... 01.10.2015, Sputnik Srbija\nvesti, srbija, tomislav nikolić, svet\n08:29 01.10.2015 (Osveženo: 04:38 26.08.2021)\n© Tanjug / Zoran ŽestićTomislav Nikolić\nPredsednik Srbije Tomislav Nikolić izjavio je u Njujorku da je ovogodišnja sednica Generalne skupštine Ujedinjenih nacija po mnogo čemu posebna, istakavši da su najviši svetski zvaničnici pozitivno ocenili ulogu Srbije kao faktora stabilnosti i mira u regionu.\nNikolić je u izjavi Tanjugu posebno naglasio da je, posle susreta sa mnogim predsednicima država i vlada, ohrabren njihovim stavovima o Srbiji koje, kako je rekao, „iznose potpuno otvoreno, jasno i glasno“.\nNikolić i Putin krajem godine o gasu\n30 Septembar 2015, 22:56\n„Očigledno je da je naš region pod velikom pažnjom mnogih država i organizacija u svetu i da je uloga Srbije veoma pozitivno ocenjena. Potpuno je jasno da je Srbija faktor stabilnost i da je najviše doprinela tome da ovaj region bude miran, rekao bih bezbedan, ali u svakom slučaju da više ne ugrozimo odnose toliko da neko strahuje da li će izbiti sukob između država na Balkanu“, rekao je predsednik Srbije.\nNikolić je naglasio da je ponosan, jer svetski zvaničnici „više ne izdvajaju pojedinca u Srbiji, nego kažu da Srbija radi dobro — i Vlada i predsednik i Parlament koji usklađuje zakonodavstvo sa zakonodavstvom EU i što te pohvale stižu i sa istoka, zapada, severa i juga, a nisu orijentisane blokovski ili organizacijski“.\n„Niko nas ne vuče da budemo samo njegovi i da zaboravimo druga prijateljstva i to je ono što je možda i najvažnije… To su naši stari prijatelji, Afrika, Azija, Latinska Amerika. Ako čovek nešto lepo može da doživi, to je da na kraju ove 2015. godine predstavlja Srbiju“, ocenio je Nikolić.\nUpitan šta je to što će Srbija konkretno osetiti posle njegovih sastanaka s predsednicima SAD, Rusije i Hrvatske, kao i sa nemačkom kancelarkom, Nikolić je odgovorio:\n„Korisno je razgovarati. Ako pitate za predsednicu Hrvatske, bilo je veoma korisno što smo razgovarali, ali ja sad ne bih da to komentarišem, pošto bi izgledalo da se mešam u kampanju. Hrvatska je u kampanji za izbore i može se očekivati mnogo ružnih reči na račun Srbije, pošto uvek tako dobijaju izbore. Meni je mnogo važnije bilo kako će reagovati na naše ponašanje i kakvu zajedničku budućnost nam predviđaju Rusija, SAD, Nemačka, a to je ono što može da nas ohrabri“.\n„Kancelarka (Angela) Merkel je otvoreno, na prijemu pred mnogo ljudi i veoma glasno da svi čuju, rekla da Srbija nije načinila nijednu grešku u ovome i da je greška na drugoj strani, da je odgovornost za taj izmišljeni sukob sa Hrvatskom sigurno na drugoj strani“, rekao je Nikolić.\nNikolić: Ne oduzimajte nam manastire na Kosovu (video)\n30 Septembar 2015, 21:18\n„Predsednik Obama je rekao da je potpuno zadovoljan onim što Srbija čini i da zna da smo faktor stabilnosti na Balkanu. Mene je tu posebno apostrofirao kao čoveka čijom pobedom je došlo do ovih novih odnosa i rekao: ’Bilo kakav problem da imate, pozovite me, ja ću pomoći da taj problem rešite‘“, naveo je Nikolić.\n„Sa predsednikom Putinom razgovor je bio više prijateljski i porodičan zato što mi vrlo lako nalazimo zajednički jezik i uglavnom Rusija nikad ne bi ništa tražila od Srbije, uvek je Srbija tražila od Rusije i na svu sreću, Rusija je pravi oslonac i prava podrška Srbiji“, istakao je predsednik Srbije.\n„Kao da gledate da se put Srbije otvorio i da će u velikoj meri sada da zavisi i od nas da uradimo sve što smo se dogovorili, da Vlada Srbije nastavi da bude hrabra kao što je bila do sada i da ćemo mi sigurno smanjiti izazove koji su pred drugim državama. Mislim da ćemo mi malo lakše, uz ovoliku podršku, to preboleti nego ostali“, naveo je Nikolić.\n„Ne samo po tome što je 70 godina proteklo od osnivanja UN, po govorima predsednika (SAD Baraka) Obame i predsednika (Rusije Vladimira) Putina, iz kojih je moglo da se zaključi da nisu baš previše približili svoje stavove, ali i po tome što su posle toga razgovarali sat i po potpuno sami, što bi moglo da predstavlja nagoveštaj bolje saradnje između SAD i Ruske Federacije, u ovo vreme kada je ta saradnja više nego potrebna“, rekao je Nikolić.\nKao najveći utisak iz razgovora koje je vodio u Njujorku, Nikolić je izdvojio zabrinutost gotovo svih sa kojima je razgovarao, ne samo zbog migrantske krize, već i zbog celokupnih odnosa, posebno EU i SAD prema Rusiji ili Rusije prema njima.\nDačić i Čepurin: Neprihvatljiv prijem Kosova u Unesko\n16 Septembar 2015, 13:58\n„Zabrinutost da li smo svesni toga koliko ta migrantska kriza može da izazove katastrofu u Africi, da li smo svesni šta smo učinili zemljinoj kugli izazvavši ovakve klimatske promene, u kojima je apsolutno nemoguće predvideti šta će da se dešava i šta će priroda na nam vrati kao kaznu zbog onoga što smo joj učinili“, kazao je Nikolić.\nOn je u ovom kontekstu naveo i održivi razvoj, koji je ušao u agendu i koji će, kako ocenjuje, UN pokušati da sprovedu, navodeći da će to „opet zavisiti od bogatih, jer siromašni nemaju toliko mogućnosti da posvete pažnju održivom razvoju, zaštiti životne sredine, posebno kad su im izvozili prljave tehnologije ili zato što niko u tim zemljama ne investira u nešto čisto ili će tražiti da se to plati, za šta siromašni nemaju novac“.\n„Mislim da je svet na raskršću, Evropa zbog migrantske krize posebno, da su uzdrmani principi, da se mnoge male države ne osećaju potpuno suvereno u okviru svojih granica, da Evropa strahuje od broja migranata i od ponašanja pojedinih članica Unije. Vidi se da pucaju šavovi koji su vezivali EU na njenim osnovnim principima, a to je solidarnost sa onim ko nema, sa onim ko beži od rata, sa onim ko nema nikakvu perspektivu tamo gde je živeo i koga Evropa po svojim pravilima mora da primi“, rekao je Nikolić.\nPredsednik Srbije ocenio je da je i sledeća godina, „godina velikih izazova pred nama“ i nada se da to shvataju svi, „posebno veliki, od kojih naša sudbina zavisi“.


Proces pristupanja Srbije STO u završnoj fazi - Bizlife.rs\nProces pristupanja Srbije STO u završnoj fazi\n19:29 Ženeva, 10/01/2012\nPredsednik Srbije Boris Tadić je danas u Ženevi razgovarao sa generalnim sekretarom Svetske trgovinske organizacije (STO) Paskalom Lamijem.\nProces pristupanja Srbije STO ušao je u završnu fazu, potpisani su bilateralni sporazumi sa EU i sa još devet zemalja, Japanom, Norveškom, Hondurasom, Korejom, Kanadom, Švajcarskom, Ekvadorom, Kinom i Salvadorom.\nPri kraju su pregovori sa SAD, Panamom, Indijom, Brazilom, Ekvadorom i Tajvanom i Dominikanskom Republikom, dok su pregovori sa Ukrajinom otežani.\nMada, nakon nedavnog samita Ukrajina Srbija i razgovora s ukrajinskim kolegom Viktorom Janukovičem predsednik Tadić je izjavio da očekuje pozitivan stav te zemlje o članstvu srbije u STO.\nUkrajina je pre tri godine ušla u STO, a većina drugih zemalja nastalih posle raspada Sovjetskog saveza takođe je u članstvu te organizcije, dok bi Rusija uskoro to trebalo da postane.\nSrbija je do sada, prema rečima Bojane Todorović, pomoćnice ministra ekonomije i regionalnog razvoja, pregovarala sa 17 članica STO o ulasku u tu organizaciju.\n„Srbija je blizu završetka procesa pristupanja (STO -u), ali se ne može reći kada će taj proces biti završen, jer su Panama i Dominikanska Republika nedavno zatražile otvaranje bilateralnih pregovora i u ovom momentu se ne može predvideti nijhov tok“, ukazala je Todorovićeva.\nČinjenica da se bilo koja zemlja može javiti do okončanja ukupnih pregovora onemogućava, ipak, preciznije sagledavanje dužine procesa, i mada postoje „džentlmenska pravila“ koja nalažu da se zemlje sa svojim zehtavima jave na početlku procesa, očigledno je da praksa pokazuje nešto drugo, rekla je pomoćnica ministra ekonomije.\nVlada Srbije je, inače, 19. novembra 2004. godine odlučila o podnošenju zahteva za članstvo naše zemlje u STO, na principu dvostrukog koloseka, imajući u vidu punu autonomiju spoljnotrgovinske politike naše zemlje u tom momentu.\nKonačnu odluku o pristupanju, posle pregovora, donosi Ministarska konferencija STO koja odobrava Sporazum o uslovima za pristupanje dvotrećinskom većinom glasova članica organizacije.\nO tome svedoči i primer Rusije koja se pre mesec dana našla pred vratima te organizacije nakon 16 godina upornih pregovora, dok je Kina pregovarala tek godinu dana kraće.\nČlanstvo u STO pruža različite mogućnosti pristupa tržištima drugih zemalja pod povoljnijim uslovima, šalje signal stranim investitorima o stabilnosti i predvidivosti ekonomskog sistema, omogućava funkcionisanje tržišne privrede i podstiče modernizaciju i reforme privrednog zakonodavstva.\nPrema rečima stručnjaka ulazak u STO predstavlja jedan od ključnih koraka integracije neke zemlje u moderne međunarodne ekonomske odnose i važan element podrške procesu unutrašnjih ekonomskih reformi, kao i neophodan uslov, u slučaju Srbije, i u pristupanju Evropskoj uniji.


Dodik: Izetbegović revizijom tužbe želi srušiti RS\nNaslovnica Krajina Banja Luka Dodik: Izetbegović revizijom tužbe želi srušiti RS\nBanja Luka, Sarajevo – Predsjednik Republike Srpske Milorad Dodik rekao je da je bošnjački član Predsjedništva BiH Bakir Izetbegović neovlašćeno donio odluku o pokretanju zahtjeva za reviziju presude Međunarodnog suda pravde po tužbi BiH protiv Srbije za genocid, s ciljem, kao je naveo, rušenja Republike Srpske.\nUoči sutrašnjeg sastanka Milorada Dodika i predsjedavajućeg Predsjedništva BiH Mladena Ivanića sa predsjednikom i premijerom Srbije Tomislavom Nikolićem i Aleksandrom Vučićem u Beogradu, Dodik je rekao da Republika Srpska nikada neće pristati da bude dio bilo kakve tužbe protiv Srbije.\nOcijenio je da je priča o reviziji presude “nelegalna, protivustavna i protivdejtonska”, ocjenivši da je njen jedini cilj rušenje RS, što su, kako je dodao, tokom prvog postupka u Hagu javno potvrdili bošnjački agenti, advokati i njihov američki zatupnik Frensis Bojl.\n“Cilj da se napravi najozbiljnija platforma da bi se srušila Republika Srpska. Zato je važno što ćemo imati razgovor sutra u Srbiji, jer želimo upravo da kažemo da je to sa pravnog stanovišta neodrživo i da se neće ni desiti”, rekao je Dodik za Radio-televiziju Republike Srpske.\nPrema njegovim riječima, u postojećoj situaciji važno je jedinstvo svih političkih partija u RS, i sada je pravi trenutak da se zauvjek riješe sva sporna pitanja, poput stranih sudija u Ustavnom sudu BiH, i “jednostranog djelovanja Tužilaštva i Suda BiH”.\nDodik smatra da predstavnici RS ne treba da učestvuju u radu zajedničkih institucija BiH dok sva ova pitanja ne budu riješena.\n“Smatram da je ovo vrijeme da se to uradi i potpuno sam uvjeren da ćemo, ukoliko propustimo priliku, imati samo štetu za Republiku Srpsku”, naveo je Dodik.\nTvrdi da će Tužilaštvo BiH zbog referenduma o Danu Republike protiv njega i drugih zvaničnika u Republici Srpskoj podići optužnicu.\nIstakao je da RS nikada neće ugrožavati druge, te da taj entitet ne ide prema secesiji već ostaje dosljedan slovu Dejtona, ali samo onako kako je to napisano u mirovnom sporazumu, a ne onako “kako to tumači Bakir Izetbegović”.\nUcviljeni Srbenda 22. veljače 2017. At 13:18\nDodik je ocigledno svjestan da je RS nastala na genocidu i agresiji.\npodrinjski prognanik ! 22. veljače 2017. At 13:15\nDodo tacno …vidis kako ti znas da ona nije legalna , to je Genocidna tvorevina,\ni tako ce i biti sad ce piti presuda o genocidu i dokazana i tako ce tu sumsku\ntvorevinu i ukinuti !